Search is not available for this dataset
url
stringlengths 21
288
| text
stringlengths 1
1.35M
|
|---|---|
https://www.akureyri.is/is/frettir/fidluleikarinn-gilles-apap-a-akureyri
|
Fiðluleikarinn Gilles Apap á Akureyri
Gilles Apap mun spila á tónleikum í Akureyrarkirkju fimmtudaginn 4. október. Meðleikarar hans á tónleikunum verða Hjörleifur Valsson fiðluleikari, Balzamersveitin Bardukha og Íslenska kammersveitin. Á efnisskránni eru fiðlukonsert nr. 4 í D-dúr eftir W.A. Mozart, verk eftir J.S. Bach og Béla Bartók auk þjóðlegrar tónlistar frá ólíkum löndum, m.a. austur Evrópu og Írlandi.
Gilles Apas er fæddur í Alsír árið 1963 og nam hann fiðluleik í Frakklandi og Bandaríkjunum. Hann hefur spilað sem einleikari víða um heim með þekktum hljómsveitum og stjórnendum.
Í fréttatilkynningu segir: „Gilles Apap er í fremstu röð meðal klassískra tónlistarmanna hefur þar fyrir utan tileinkað sér ýmsa stíla á einstaklega sannfærandi hátt, m.a. jass og þjóðlagatónlist frá ýmsum löndum. Hann er þekktur fyrir heillandi hljóðfæraleik, túlkun og yfirburða tækni. Einlægni hans við hljóðfærið er margrómuð og er hann ekki síst kunnur fyrir nýstárlega cadenzu í þriðja fiðlukonserti eftir Mozart sem kemur flestum ef ekki öllum í opna skjöldu. Apap var af sjálfum Yehudi Menuhin útnefndur fiðluleikari tuttugustu aldar og skilgreindi Menuhin hann með hrifningu lýsandi dæmi um komandi kynslóð hljóðfæraleikara 21. aldarinnar. Hann er einn skemmtilegasti og áhugaverðasti fiðluleikari í heiminum í dag. Það er því sérstakt ánægjuefni að fá hann hingað til lands og einstakt tækifæri til að njóta snilldar hans.“
Tónleikarnir í Akureyrarkirkju hefjast klukkan 19.30. Hægt er að kynna sér listamanninn nánar á heimasíðu hans og skoða ýmis myndskot af honum á tónleikum á neðangreindum síðum.
HeimasíðaGilles Apap
http://www.myspace.com/theunknownfiddler
http://www.youtube.com/watch?v=QTephwA_WrQ
|
https://www.akureyri.is/is/frettir/akureyrarbaer-kynnir-verndun-og-endurheimt-liffraedilegs-fjolb
|
Akureyrarbær kynnir verndun og endurheimt líffræðilegs fjölbreytileika
Akureyrarbær tekur þátt í samnorrænu verkefni sem fjallar um verndun og endurheimt líffræðilegs fjölbreytileika ásamt 12 öðrum sveitarfélögum af Norðurlöndunum. Verkefnið hófst árið 2006 og verður framhaldið til ársins 2010. Hvert sveitarfélag fyrir sig hefur nú skilgreint þrjú verkefni sem þau munu vinna að og voru þau kynnt á sameiginlegum fundi sveitarfélaganna í Kolding í Danmörku dagana 26. – 29. september sl. Á fundinum kynnti Akureyrarbær þrjú verkefni sem sveitarfélagið mun vinna markviss að til ársins 2010. Í fyrsta lagi er um að ræða endurheimt gróðurlendis á Glerárdal, þ.e. að loka sorphaugunum, jafna jarðveginn, sá í hann og opna svæðið almenningi. Í öðru lagi aðgerðir gegn útbreiðslu Skógarkerfils í Hrísey og endurheimt gróðurlendis í eyjunni. Að síðustu var kynnt endurheimt votlends í Naustaborgum með það að markmiði að auka fuglalíf. Það verður m.a. gert með því að fylla upp í skurði og fá þannig aftur það vatn sem áður var þurrkað upp. Jón Birgir Gunnlaugsson forstöðumaður umhverfismála og Jón Ingi Cæsarsson formaður skipulagsnefndar og varaformaður umhverfisnefndar kynntu verkefnið fyrir hönd Akureyrarbæjar.
Verkefnið er á vegum Norrænu ráðherranefndarinnar sem ákvað að bjóða Akureyri þátttöku eftir að verkefnastjórn hafði farið yfir verkefni og störf sem unnin hafa verið á Akureyri undanfarin ár í umhverfismálum. Sveitafélagið Álftanes var einnig valið til þátttöku fyrir Íslands hönd. Norræna ráðherranefndin hefur opnað heimasíðu á slóðinni www.dirnat.no/2010-malet þar sem frekari upplýsingar um verkefnið er að finna.
Smelltu hér til að hlaða niður fyrirlestrinum sem Jón Birgir og Jón Ingi fluttu á ráðstefnunni. (Ath. þetta er mjög stórt power point skjal).
|
https://www.akureyri.is/is/frettir/radhusid-geislagotu-9-lokad-fimmtudaginn-4-oktober
|
Ráðhúsið Geislagötu 9 - lokað fimmtudaginn 4. október
Skrifsstofur Akureyrarbæjar Geislagötu 9 og í Hrísey verða lokaðar fimmtudaginn 4. október vegna námskeiðs starfsfólks. Upplýsingar um bein símanúmer á öðrum deildum, t.d. í Glerárgötu 26, má finna í símaskrá. Einnig má finna upplýsingar um starfsemi bæjarins hér á síðunni.
Helstu símanúmer Glerárgötu 26:
Skóladeild: 460-1455
Búsetudeild: 460-1410
Fjölskyldudeild: 460-1433
Ketilhúsið:
Þormóður: 820-7082
Valdís: [email protected]
|
https://www.akureyri.is/is/frettir/hversdagsdans-anna-richardsdottir
|
Hversdagsdans ? Anna Richardsdóttir
Listakonan Anna Richardsdóttir heldur fyrirlestur um list sína í Ketilhúsinu, föstudaginn 5. október klukkan 14.50, þar sem hún mun fjalla tilurð og gerð nokkurra verka sinna. Um fyrirlesturinn segir Anna: „Að vera húsmóðir á brekkunni, móðir, sjálfstætt starfandi kennari í skapandi hreyfilistum, eiginkona, dóttir, vinkona og allt hitt, er mér uppspretta að dansverkum mínum. Verkin mín spretta af hversdagsgullmolum og moldarkögglum í myrkri, hangandi á þráðum hennar tilveru. Á fyrirlestrinum mun ég nefna um þetta dæmi og fylgja þráðunum sem liggja úr lífi mínu að nokkrum verkum sem ég hef þróað og flutt.“
|
https://www.akureyri.is/is/frettir/fostudagsfreistingar-hefjast-a-ny
|
Föstudagsfreistingar hefjast á ný
Hádegistónleikaröð Tónlistarfélagsins hefst nú á ný þriðja starfsárið í röð. Á fyrstu tónleikunum í dag koma fram þeir Michael Jón Clarke baritónsöngvari og Daníel Þorsteinsson píanóleikari. Þeir flytja tónlist frá Bretlandi, sönglög í útsetningum Benjamins Brittens. Þetta er tónlist sem allt of sjaldan heyrist hér á landi. Michael er þarna á heimavelli með sinn breska uppruna.
Föstudagsfreistingarnar hafa mælst vel fyrir og með þeim hafa tvö markmið náðst, annars vegar að skapa tónlistarfólki á Akureyri og nágrenni vettvang til að koma fram og vinna saman að tónsköpun og hins vegar að bjóða fólki að njóta tónlistar í afslöppuðu umhverfi í dagsins önn. Sem fyrr sér Einar Geirsson matreiðslumeistari um léttan hádegisverð í anda tónlistarinnar.
Tónleikarnir eru í Ketilhúsinu á Akureyri og hefjast klukkan 12.15.
|
https://www.akureyri.is/is/frettir/haskolinn-a-akureyri-kannar-ahuga-a-fjarnami-i-idjuthjalfun
|
Háskólinn á Akureyri kannar áhuga á fjarnámi í iðjuþjálfun
Heilbrigðisdeild Háskólans á Akureyri kannar um þessar mundir möguleikana á að hefja fjarnám í iðjuþjálfunarfræðum haustið 2008. Þessi hugmynd er í samræmi við þá stefnu háskólans að auðvelda aðgengi allra landsmanna að háskólanámi um leið og komið er til móts við sívaxandi eftirspurn eftir iðjuþjálfum.
HA er eina menntastofnunin í landinu sem býður upp á nám í iðjuþjálfunarfræðum. Iðjuþjálfar brautskráðir frá HA hafa reynst eftirsóttir starfskraftar og síðan iðjuþjálfunarbrautin tók til starfa haustið 1997 hefur eftirspurn eftir iðjuþjálfum aukist verulega um allt land. Reynslan hefur sýnt að HA tekst ekki að mæta þörf samfélagsins fyrir þjónustu iðjuþjálfa með staðarnámi eingöngu.
Reiknað er með að fjarnámið fari fram samhliða staðarnáminu og að fjarnemendur mæti í stuttar kennslulotur í HA með staðarnemum einu sinni til tvisvar á önn. Þess á milli stunda fjarnemendur nám sitt alfarið í gegnum netið. Staðarnámið verður áfram með hefðbundnum hætti.
www.unak.is
|
https://www.akureyri.is/is/frettir/thor-ka-bikarmeistarar-i-2-flokki-kvenna
|
Þór/KA bikarmeistarar í 2. flokki kvenna
Stelpurnar í 2. flokki Þór/KA urðu um helgina bikarmeistarar þegar þær unnu lið KR 4-1 í úrslitaleik á Akureyrarvelli. Rakel Hönnudóttir skoraði þrjú mörk liðsins og fjórða markið skoraði Freydís Anna Jónsdóttir. Forkólfar knattspyrnuiðkunar á Akureyri eru að vonum ánægðir með árangur liðanna í sumar en eins og margir muna kepptu Þór og KA til úrslita í bikarkeppni karla í öðrum flokki fyrr í haust með sigri Þórsara, ásamt því sem yngri flokkarnir hafa verið sigursælir í sumar.
Þór/KA stúlkur áttu hörkuleik á Akureyrarvelli um helgina
Lið Þór/KA í 2. flokki kvenna ásamt þjálfurum
Myndir eru frá http://www.thorsport.is/
|
https://www.akureyri.is/is/frettir/fraedslufundur-um-malefni-folks-med-alzheimersjukdominn
|
Fræðslufundur um málefni fólks með Alzheimersjúkdóminn
Fræðslufundur um málefni fólks með Alzheimersjúkdóminn og aðra heilabilunarsjúkdóma verður haldinn í salnum í Dvalarheimilinu Hlíð miðvikudaginn 10. október klukkan 17:30. Sr. Gylfi Jónsson sóknarprestur mun tala um úrvinnslu tilfinninga og Kristín Inga Hannesdóttir taugasálfræðingur fjallar um innsæisskerðingu Alzheimerssjúklinga og álag á aðstandendur. Þá mun María Th Jónsdóttir tala fyrir hönd aðstandanda. Það er FAAS, Félag áhugafólks og aðstandenda Alzheimersjúklinga og annarra skyldra sjúkdóma, sem stendur fyrir fundinum.
Nánari upplýsingar um félagið eru á heimasíðunni www.alzheimer.is
|
https://www.akureyri.is/is/frettir/giljahverfi-5-og-3-afangi-tillaga-ad-deiliskipulagsbreyti
|
Giljahverfi 5. og 3. áfangi. Tillaga að deiliskipulagsbreytingu vegna Giljaskóla.
Bæjarstjórn Akureyrarkaupstaðar auglýsir hér með skv. 1. mgr. 26. gr. skipulags- og byggingarlaga nr. 73/1997 tillögu að breytingu á deiliskipulagi Giljahverfis 5. og 3. áfanga.
Breytingin felur í sér að lóð grunnskólans er stækkuð til vesturs um 2.505 m², úr 18.873 m² í 21.378 m². Norðan við Giljaskóla er gert ráð fyrir 2 byggingarreitum vegna íþróttamiðstöðvar, fyrir íþróttasali annarsvegar og þjónustu- og tengibyggingu hinsvegar. Gert er ráð fyrir 71 bílastæði á lóðinni (auk 10 bílastæða er tilheyra leikskóla).
Tillöguuppdráttur mun liggja frammi í þjónustuanddyri Akureyrarkaupstaðar, Geislagötu 9, 1. hæð, næstu 6 vikur frá birtingu þessarar auglýsingar, þ.e. frá 10. október 2007 - 21. nóvember 2007, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: http://www.akureyri.is undir: Auglýsingar og umsóknir/Skipulagstillögur.
Samhliða þessari auglýsingu er auglýst breyting á aðalskipulagi Akureyrar 2005 – 2018 vegna svæðis fyrir þjónustustofnanir 1.42.2 S, Giljaskóli, Kiðagil, samkvæmt 1. mgr. 21. gr. skipulags- og byggingarlaga nr. 73/1997. Athugasemdafrestur hennar er 6 vikur eða frá 10. október 2007 til 21. nóvember 2007.
Giljaskóli - Tillaga að deiliskipulagsbreytingu
Frestur til að gera athugasemdir við tillöguna rennur út kl. 16:00 miðvikudaginn 21. nóvember 2007 og skal athugasemdum skilað til Skipulagsdeildar Akureyrarkaupstaðar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
10. október 2007
Skipulagsstjóri Akureyrarkaupstaðar.
|
https://www.akureyri.is/is/frettir/akstursithrotta-og-skotsvaedi-a-glerardal-tillaga-ad-deilisk
|
Akstursíþrótta- og skotsvæði á Glerárdal. Tillaga að deiliskipulagi.
Bæjarstjórn Akureyrarkaupstaðar auglýsir hér með skv. 1. mgr. 25. gr. skipulags- og byggingarlaga nr. 73/1997 tillögu að deiliskipulagi Akstursíþrótta- og skotsvæði á Glerárdal.
Skipulagssvæðið afmarkast í megindráttum af: verndarsvæði Glerár í suðri, Hlíðarfjallsvegi í norðri, háspennulínum í austri og lækjum í rótum Hlíðarfjalls í vestri. Íbúðarhús og gistiheimili að Glerá eru innan svæðisins en utan lóðar Bílaklúbbs Akureyrar. Markmið skipulagsins er að skilgreina og hanna framtíðar æfingar- og keppnissvæði fyrir Skotfélag Akureyrar, Kappakstursklúbb Akureyrar og Bílaklúbb Akureyrar. Með skipulaginu geti félögin skapað aðstöðu fyrir starfsemi sína eins og hún gerist best. Samhliða ofangreindum markmiðum er skilgreint almennt ökugerði innan svæðis BA þar sem almenningur getur fengið ökukennslu undir handleiðslu viðurkenndra aðila.
Tillöguuppdráttur mun liggja frammi í þjónustuanddyri Akureyrarkaupstaðar, Geislagötu 9, 1. hæð, næstu 6 vikur frá birtingu þessarar auglýsingar, þ.e. frá 10. október 2007 - 21. nóvember 2007, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: http://www.akureyri.is undir: Auglýsingar og umsóknir/Skipulagstillögur.
Akstursíþrótta- og skotsvæði - Deiliskipulagsuppdráttur
Akstursíþrótta- og skotsvæði - Skýringaruppdráttur
Akstursíþrótta- og skotsvæði - Skýringaruppdráttur, hvert svæði
Akstursíþrótta- og skotsvæði - Snið
Akstursíþrótta- og skotsvæði - Greinargerð
Akstursíþrótta- og skotsvæði - Skýrsla um hljóðstigsmælingar
Akstursíþrótta- og skotsvæði - Athugasemdir frá hestamannafélaginu Létti.
Akstursíþrótta- og skotsvæði - Svar við athugasemdum (LH)
Akstursíþrótta- og skotsvæði - Endurskoðun og viðbætur við skýrslu um hljóðstigsmælingar.
Frestur til að gera athugasemdir við tillöguna rennur út kl. 16:00 miðvikudaginn 21. nóvember 2007 og skal athugasemdum skilað til Skipulagsdeildar Akureyrarkaupstaðar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
10. október 2007
Skipulagsstjóri Akureyrarkaupstaðar.
|
https://www.akureyri.is/is/frettir/verksmidjusvaedid-a-glerareyrum-tillaga-ad-deiliskipulagsbre
|
Verksmiðjusvæðið á Gleráreyrum. Tillaga að deiliskipulagsbreytingu vegna Gleráreyra 2.
Bæjarstjórn Akureyrarkaupstaðar auglýsir hér með skv. 1. mgr. 26. gr. skipulags- og byggingarlaga nr. 73/1997 tillögu að breytingu á deiliskipulagi Verksmiðjusvæðisins á Gleráreyrum.
Breytingin felur í sér að byggingarreitur við Gleráreyrar 2 stækkar og leyfð verður allt að 4. hæða bygging. Leyft verður að fjarlægja núverandi hús á lóð og að auka fjölda bílastæða á lóð í samræmi við aukið byggingarmagn.
Tillöguuppdráttur mun liggja frammi í þjónustuanddyri Akureyrarkaupstaðar, Geislagötu 9, 1. hæð, næstu 6 vikur frá birtingu þessarar auglýsingar, þ.e. frá 10. október 2007 - 21. nóvember 2007, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: http://www.akureyri.is undir: Auglýsingar og umsóknir/Skipulagstillögur.
Gleráreyrar 2 - deiliskipulagsuppdráttur
Frestur til að gera athugasemdir við tillöguna rennur út kl. 16:00 miðvikudaginn 21. nóvember 2007 og skal athugasemdum skilað til Skipulagsdeildar Akureyrarkaupstaðar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
10. október 2007
Skipulagsstjóri Akureyrarkaupstaðar.
|
https://www.akureyri.is/is/frettir/tillaga-ad-deiliskipulagi-hafnarsvaeda-sunnan-glerar
|
Tillaga að deiliskipulagi hafnarsvæða sunnan Glerár.
Bæjarstjórn Akureyrarkaupstaðar auglýsir hér með skv. 1. mgr. 25. gr. skipulags- og byggingarlaga nr. 73/1997 tillögu að deiliskipulagi hafnarsvæða sunnan Glerár.
Tillagan felur í sér endurskoðun og sameiningu tveggja skipulagsáætlana.Annars vegar er um að ræða deiliskipulag fiskihafnarinnar frá 2003 og hins vegar deiliskipulag vöruhafnarinnar frá 1988. Eldri deiliskipulagsáætlanirnar eru felldar úr gildi. Þó munu deiliskipulagsákvæði á athafnasvæði milli Hjalteyrargötu og Laufásgötu gilda áfram óbreytt, sem er hluti deiliskipulags vöruhafnarinnar sem og uppdráttur fyrir sama svæði.
Tillöguuppdráttur mun liggja frammi í þjónustuanddyri Akureyrarkaupstaðar, Geislagötu 9, 1. hæð, næstu 6 vikur frá birtingu þessarar auglýsingar, þ.e. frá 10. október 2007 - 21. nóvember 2007, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: http://www.akureyri.is undir: Auglýsingar og umsóknir/Skipulagstillögur.
Samhliða þessari auglýsingu er auglýst breyting á aðalskipulagi Akureyrar 2005 – 2018 vegna landfyllingar á hafnarsvæði 2.11.19 H, samkvæmt 1. mgr. 21. gr. skipulags- og byggingarlaga nr. 73/1997. Athugasemdafrestur hennar er 6 vikur eða frá 10. október 2007 til 21. nóvember 2007.
Hafnarsvæði sunnan Glerár - deiliskipulagsuppdráttur
Hafnarsvæði sunnan Glerár - greinargerð
Frestur til að gera athugasemdir við tillöguna rennur út kl. 16:00 miðvikudaginn 21. nóvember 2007 og skal athugasemdum skilað til Skipulagsdeildar Akureyrarkaupstaðar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
10. október 2007
Skipulagsstjóri Akureyrarkaupstaðar.
|
https://www.akureyri.is/is/frettir/adalskipulag-akureyrar-2005-2018-tillaga-ad-breytingu-veg-1
|
Aðalskipulag Akureyrar 2005 - 2018. Tillaga að breytingu vegna landfyllingar á hafnarsvæði 2.11.19 H.
Bæjarstjórn Akureyrar auglýsir hér með skv. 1. mgr. 21. gr. skipulags- og byggingarlaga nr. 73/1997 tillögu að breytingu á aðalskipulagi Akureyrar 2005 - 2018.
Breytingin gerir ráð fyrir tveimur minniháttar landfyllingum, báðum 0,3 ha., sem gerðar eru annars vegar í tengslum við stækkun svæðis/lóðar fyrir hafnsækna starfsemi og hins vegar vegna endurnýjunar á gömlum viðlegu köntum (syðri fyllingin verður í raun 0,5 ha en breyting frá gildandi aðalskipulagi nemur 0,3 ha). Flatarmál fyllinganna er undir viðmiðunarmörkum um tilkynningarskyldu slíkra framkvæmda vegna mats á umhverfisáhrifum sbr. 2. viðauka við lög nr. 106/2006 m.s.br. og fellur breyting því ekki undir lög um umhverfismat áætlana (105/2006). Til einföldunar og í samræmi við endurskoðað deiliskipulag hafnarsvæðanna er svæðum 2.11.19 H og 2.11.20 H slegið saman í eitt svæði (2.11.19 H).
Tillöguuppdráttur ásamt greinargerð mun liggja frammi í þjónustuanddyri Akureyrarbæjar, Geislagötu 9, 1. hæð, næstu 6 vikur frá birtingu þessarar auglýsingar, þ.e. frá 10. október 2007 - 21. nóvember 2007, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarbæjar: http://www.akureyri.is undir: Auglýsingar og umsóknir/Skipulagstillögur.
Samhliða þessari auglýsingu er auglýst deiliskipulag hafnarsvæða sunnan Glerár samkvæmt 1. mgr. 25. gr. skipulags- og byggingarlaga nr. 73/1997. Athugasemdafrestur hennar er 6 vikur eða frá 10. október 2007 til 21. nóvember 2007.
Hafnarsvæði sunnan Glerár - aðalskipulagsuppdáttur
Frestur til að gera athugasemdir við tillöguna rennur út kl. 16:00 miðvikudaginn 21. nóvember 2007 og skal athugasemdum skilað til Skipulagsdeildar Akureyrarbæjar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
10. október 2007
Skipulagsstjóri Akureyrarkaupstaðar.
|
https://www.akureyri.is/is/frettir/adalskipulag-akureyrar-2005-2018-tillaga-ad-breytingu-veg-2
|
Aðalskipulag Akureyrar 2005 - 2018. Tillaga að breytingu vegna svæði fyrir þjónustustofnanir 1.42.2 S, Giljaskóla, Kiðagils.
Bæjarstjórn Akureyrar auglýsir hér með skv. 1. mgr. 21. gr. skipulags- og byggingarlaga nr. 73/1997 tillögu að breytingu á aðalskipulagi Akureyrar 2005 - 2018.
Breytingin felur annarsvegar í sér að vesturhluti stofnanasvæðis 1.42.2 S stækkaður til norðurs en hinsvegar að svæði 1.42.3 O, sem er opið svæði til sérstakra nota, er lagt við stofnanasvæðið.
Tillöguuppdráttur ásamt greinargerð mun liggja frammi í þjónustuanddyri Akureyrarbæjar, Geislagötu 9, 1. hæð, næstu 6 vikur frá birtingu þessarar auglýsingar, þ.e. frá 10. október 2007 - 21. nóvember 2007, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarbæjar: http://www.akureyri.is undir: Auglýsingar og umsóknir/Skipulagstillögur.
Samhliða þessari auglýsingu er auglýst breyting á deiliskipulagi Giljahverfis 5. og 3. áfanga, vegna Giljaskóla samkvæmt 1. mgr. 26. gr. skipulags- og byggingarlaga nr. 73/1997. Athugasemdafrestur hennar er 6 vikur eða frá 10. október 2007 til 21. nóvember 2007.
Giljaskóli - aðalskipulagsuppdráttur
Frestur til að gera athugasemdir við tillöguna rennur út kl. 16:00 miðvikudaginn 21. nóvember 2007 og skal athugasemdum skilað til Skipulagsdeildar Akureyrarbæjar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
10. október 2007
Skipulagsstjóri Akureyrarkaupstaðar.
|
https://www.akureyri.is/is/frettir/fyrsti-vidtalstimi-baejarfulltrua-verdur-a-fimmtudaginn
|
Fyrsti viðtalstími bæjarfulltrúa verður á fimmtudaginn
Í vetur verða viðtalstímar bæjarfulltrúa tvisvar í mánuði, á fimmtudögum klukkan 17–19 í Ráðhúsinu, Geislagötu 9, 1. hæð. Fyrsti viðtalstíminn verður á fimmtudaginn kemur og til viðtals verða bæjarfulltrúarnir Hjalti Jón Sveinsson og Jóhannes G. Bjarnason. Bæjarfulltrúarnir munu svara símaviðtölum eftir því sem aðstæður leyfa í síma 460-1000. Í viðtalstíma eru allir velkomnir og er fólk hvatt til að nýta þá og koma erindum og gagnlegum ábendingum á framfæri.
Næstu viðtalstímar verða fimmtudagana 25. október, 15. og 29. nóvember og 13. desember.
Langur opnunartími verður jafnframt í fyrsta sinn á fimmtudaginn kemur, en þá verður þjónustuanddyrið opið til klukkan 19.
|
https://www.akureyri.is/is/frettir/breyttur-opnunartimi-i-radhusi-akureyrarbaejar-ndash-langir
|
Breyttur opnunartími í Ráðhúsi Akureyrarbæjar – langir fimmtudagar
Ákveðið hefur verið að gera tilraun með lengdan opnunartíma í þjónustuanddyri einu sinni í viku, þ.e. til klukkan 19 á fimmtudögum. Þetta er gert til auðvelda fólki að reka erindi sín og verður hægt að fá allar upplýsingar og eyðublöð, leggja inn umsóknir um störf og þjónustu o.s.frv. Jafnframt hefur verið ákveðið að breyta opnunartíma á deildum í ráðhúsi sem verður frá klukkan 9 í stað 8 áður, en þjónustuanddyri og skiptiborð verða áfram opnuð klukkan 8.
Frá og með 11. október verður því opið í Ráðhúsinu, Geislagötu 9 á eftirfarandi tímum:
Langir fimmtudagar í vetur: Þjónustuanddyri opið frá kl. 8 – 19
Aðra virka daga er þjónustuanddyri og símsvörun opin frá kl. 8 – 16
Einstakar deildir í Ráðhúsi:
Opið frá kl. 9 – 16, nema á skipulagsdeild á 3. hæð þar sem opið er fyrir afgreiðslu
kl. 10 – 12. Utan opnunartíma deilda er bent á þjónustuanddyri.
|
https://www.akureyri.is/is/frettir/adalfundur-eythings-um-lidna-helgi
|
Aðalfundur Eyþings um liðna helgi.
Um síðustu helgi var aðalfundur Eyþings, sambands sveitarfélaga í Eyjafjarðar- og Þingeyjarsýslum, haldinn á Raufarhöfn. Flutt voru erindi um stöðu og hlutverk landshlutasamtaka sveitarfélaga og síðari daginn voru erindi um stöðu sveitarfélaganna gagnvart EES-samningnum. Þá var sérstaklega fjallað um málefni innflytjenda.
Á fundinum voru samþykktar fjölmargar ályktanir. Meðal annars var rætt um mikilvægi þess að þyrlubjörgunarsveit sé staðsett á Akureyri. Þá var lögð rík áhersla á að næsta álver sem reist verður á Íslandi verði á Bakka við Húsavík þar sem jákvæðra áhrifa muni gæta um allt Norðurland eystra af starfssemi slíkrar stóriðju. Þar sem hlutfall vinnandi fólks í fiskvinnslu og útgerð er mjög hátt á svæðinu var lýst yfir áhyggjum vegna niðurskurðar aflaheimilda í þorski á yfirstandandi fiskveiðiári. Nauðsynlegt var talið að mótvægisaðgerðir ríkisstjórnarinnar feli í sér skýr skilaboð, bæði til sveitarfélaga og atvinnulífs, um að þeim samdrætti sem þegar er byrjað að gæta verði mætt með öflugum aðgerðum. Stjórnvöld voru einnig hvött til að hefja þegar gerð nauðsynlegra samninga og gerð útboðsgagna vegna Vaðlaheiðarganga. Þá voru málefni Háskólans á Akureyri til umfjöllunar, málefni heilbrigðisstofnanna á svæðinu, þjóðlendumál og ýmis samgöngumál svo eitthvað sé nefnt.
Í stjórn Eyþings eru Björn Ingimarsson, formaður Langanesbyggð, Sigrún Björk Jakobsdóttir Akureyri, Þorsteinn Ásgeirsson Fjallabyggð, Bergur Elías Ágústsson Norðurþingi og Elísabet Sigurðardóttir Eyjafjarðarsveit. Varamenn eru Margrét Hólm Valsdóttir Skútustaðahreppi, Hermann Tómasson Akureyri, Guðmundur Sigvaldason Hörgárbyggð, Ásvaldur Ævar Þormóðsson Þingeyjarsveit og Árni K. Bjarnason Svalbarðsstrandarhreppi. Framkvæmdastjóri Eyþings er Pétur Þór Jónasson.
Meðal fundarmanna, fremst Valdimar Brynjólfsson og Þóra Ákadóttir.
Björn Ingimarsson formaður Eyþings og Gunnlaugur Stefánsson fundarstjóri.
Guðrún Kr. Blöndal frá Alþjóðastofu að flytja erindi.
Nánari upplýsingar www.eything.is
|
https://www.akureyri.is/is/frettir/er-ahrifa-farid-ad-gaeta
|
ER ÁHRIFA FARIÐ AÐ GÆTA?
Norræna upplýsingaskrifstofan á Akureyri, í samstarfi við Viðskipta og raunvísindadeild Háskólans á Akureyri, stendur fyrir málþingi um loftlagsbreytingar á morgun 11. október í Ketilhúsinu á Akureyri klukkan 14-17. Handhafi Náttúru- og umhverfisverðlauna Norðurlandaráðs árið 2006, Færeyingurinn, rithöfundurinn og prófessorinn Bogi Hansen er aðalfyrirlesari málþingsins. Auk Boga mæta til leiks Árni Snorrason forstöðumaður Vatnamælinga Orkustofnunar, Haraldur Ólafsson prófessor í veðurfræði við HÍ, Steingrímur Jónsson prófessor í haffræði við HA og sérfræðingur við Hafrannsóknastofnunina og Héðinn Valdimarsson sérfræðingur við Hafrannsóknastofnunina, Tómas Jóhannesson jarðeðlisfræðingur Veðurstofu Íslands og Hjalti Jón Sveinsson formaður Umhverfisnefndar.
http://www.akmennt.is/nu/
|
https://www.akureyri.is/is/frettir/landsmot-umfi-a-akureyri-2009
|
Landsmót UMFÍ á Akureyri 2009
Samningur hefur verið undirritaður milli Ungmennafélags Akureyrar, Ungmennasambands Eyjafjarðar og Akureyrarbæjar um undirbúning og framkvæmd 26. Landsmóts UMFÍ sem haldið verður á Akureyri 9.-12. júlí á næsta ári.
Stefnt er að því að þetta Landsmót verði einkar glæsilegt en á næsta ári verða 100 ár liðin frá því að fyrsta Landsmót UMFÍ var haldið á Akureyri. Akureyrarbær mun skapa umgjörð um mótið, þjónusta keppendur og gesti og sjá um að byggja upp keppnisaðstöðu við hæfi. Miðpunktur mótsins verður á Þórssvæðinu þar sem byggður verður fullkominn frjálsíþróttavöllur. Aðstaða á Akureyri verður því öll hin glæsilegasta.
Landsmótsnefnd hefur verið að störfum um nokkurt skeið og fyrstu drög mótsins liggja nú fyrir. Auk hefðbundinna íþróttagreina verður að venju keppt í starfsíþróttum eins og starfshlaupi, hestadómum, jurtagreiningu, pönnukökubakstri, dráttavélaakstri, línubeitningu og að leggja á borð. Formaður nefndarinnar er Kristján Þór Júlíusson.
Við undirritun samnings um 26. Landsmót UMFÍ á Akureyri: Árni Arnsteinsson formaður UMSE, Katrín G. Pálsdóttir formaður UFA, Sigrún Björk Jakobsdóttir bæjarstjóri og Björn B. Jónsson formaður UMFÍ
|
https://www.akureyri.is/is/frettir/menningarrad-eythings-auglysir-til-umsoknar-verkefnastyrki-til-menningarmala
|
Menningarráð Eyþings auglýsir til umsóknar verkefnastyrki til menningarmála
Menningarráð Eyþings auglýsir eftir umsóknum um styrki á grundvelli samnings menntamálaráðuneytisins og samgönguráðuneytis við Eyþing frá 27. apríl 2007. Tilgangur styrkjanna er að efla menningarstarfsemi og menningartengda ferðaþjónustu á svæði Eyþings.
Menningarráð Eyþings hefur ákveðið að árið 2007 hafi þau verkefni forgang sem uppfylla eitt eða fleiri eftirtalinna atriða: 1. Áhersla á vetrartímann (vetrarmenningu og vetrarlist). 2. Samstarf yfir vetrartímann milli tveggja eða fleiri aðila, byggðarlaga eða listgreina og uppsetning viðburða á fleiri en einum stað. 3. Nýsköpun á sviði lista og menningarstarfs. 4. Skapandi starf fyrir börn og unglinga
Umsóknarfrestur er til og með 31. október. Úthlutun fer fram í nóvember. Umsóknum skal skilað til Menningarráðs Eyþings á þar til gerðum eyðublöðum sem nálgast má á heimasíðu Eyþings www.eything.is eða hjá Menningarfulltrúa Eyþings Strandgötu 29, 3. hæð. Allar nánari upplýsingar veitir Ragnheiður Jóna Ingimarsdóttir menningarfulltrúi í síma 464 9935 og 862 2277 eða á netfangið [email protected]
|
https://www.akureyri.is/is/frettir/leikskolaborn-bidja-um-fleiri-ruslatunnur
|
Leikskólabörn biðja um fleiri ruslatunnur
Elstu börnin á leikskólanum Hlíðabóli heimsóttu Ráðhúsið í vikunni. Tilgangur heimsóknarinnar var að færa bæjarstjóranum beiðni um fleiri ruslatunnur við göngustíga bæjarins. Börnin á Hlíðabóli segja í bréfi sínu að þau passi upp á göngustígana við Glerá enda fari þau oft í gönguferðir meðfram ánni. Þá týni þau upp rusl sem verður á vegi þeirra sem sé afar mikið. Þau verði hins vegar að fara með ruslið á leikskólann til að henda því, vegna þess að engar ruslatunnur séu á svæðinu. Börnunum þykir vænt um bæinn sinn og vilja svo gjarnan hafa hann hreinan. Beiðninni hefur verið komið á framfæri við framkvæmdadeild.
Smellið hér til að lesa bréfið í heild sinni.
Heiða Karlsdóttir, ritari bæjarstjóra, tekur við bréfinu frá krökkunum á leikskólanum Hlíðabóli.
Börnin úr elstubarnastarfi á leikskólanum Hlíðabóli: Malik Stefán, Sindri, Bruno, Bergrún, Natalía, Bjarni og Elvar.
|
https://www.akureyri.is/is/frettir/nordlenskur-matur-og-matarmenning-a-syningunni-matur-inn-20
|
Norðlenskur matur og matarmenning á sýningunni MATUR-INN 2007 á Akureyri um helgina.
Um helgina verður sýningin MATUR-INN 2007 haldin í Verkmenntaskólanum á Akureyri. Fyrir henni stendur félagið Matur úr héraði – Local Food og er sýningunni ætlað að endurspegla fjölbreytni í mat og matarmenningu á Norðurlandi. Um 60 sýnendur taka þátt og er það um helmingi fleiri en tóku þátt þegar sýningin var fyrst haldin fyrir tveimur árum síðan. Dagskrá sýningarinnar er afar fjölbreytt. Nefna má úrslitakeppni Klúbbs matreiðslumeistara um titilinn Matreiðslumaður ársins 2007, matreiðslukeppni þjóðþekkta einstaklinga, þar sem þau Þorvaldur Lúðvík Sigurjónsson, forstjóri Saga Capital, Kristján L. Möller, samgönguráðherra, Sigrún Björk Jakobsdóttir, bæjarstjóri, Ágúst Ólafsson, forstöðumaður RÚV Akureyri og Magnús Geir Þórðarson, leikhússtjóri LA láta reyna á hæfileika sína í eldamennsku og geta sýningargestir fylgst með þeim leika listir sínar í eldhúsinu. Þá verða fræðslustofur (workshop) báða sýningardagana þar sem fjallað verður um bæði mat og vín, hráefnismeðhöndlun, matreiðslu og margt annað sem mat viðkemur. Ekki má gleyma keppni í samlokugerð, kjötiðnaðarkeppni og borðbúnaðarsýningu svo dæmi séu tekin.
Sýningin verður opin kl. 11 -17 á laugardag og sunnudag og er aðgangur ókeypis. Formleg opnun verður kl. 14 á laugardag þegar Einar Kr. Guðfinnsson, sjávarútvegs- og landbúnaðarráðherra, heimsækir sýninguna.
Frekari upplýsingar á www.localfood.is
|
https://www.akureyri.is/is/frettir/slokkvilid-akureyrar-i-samstarf-vid-leikskola-svaedisins
|
Slökkvilið Akureyrar í samstarf við leikskóla svæðisins
Slökkvilið Akureyrar og leikskólar svæðisins hófu formlegt samstarf í vikunni með undirritun samkomulags um samstarfsverkefni um eldvarnir og fræðslu. Eignarhaldsfélagið Brunabótafélag Íslands hefur látið útbúa vandað og fjölbreytt efni sem slökkviliðin um land allt geta notað í þessu verkefni. Markmið verkefnisins er þríþætt. Í fyrsta lagi að tryggja að eldvarnir í leikskólum sé ávallt með besta móti. Í öðru lagi að tryggja elstu börnunum fræðslu um eldvarnir og kynna fyrir þeim starf slökkviliðsmanna og búnað. Í þriðja lagi að minna foreldra og forráðamenn barnanna á mikilvægi þess að hafa eldvarnir heimilisins í lagi og veita leiðbeiningar um hvernig ná má því marki.
Slökkviliðið heimsækir leikskólana tvisvar á ári. Í fyrri heimsókninni er farið yfir ástand eldvarna með leikskólastjóra og öðru starfsfólki. Slökkviliðið afhendir leikskólanum jafnframt möppuna Eldvarnir, veggspjald sem sýnir þau atriði sem þarf að aðgæta mánaðarlega og viðurkenningaskjöl fyrir börnin í elsta árganginum. Í síðari heimsókninni hitta slökkviliðsmenn elsta árganginn, ræða við börnin um eldvarnir, segja frá starfi sínu og sýna börnunum ýmsan búnað. Hvert barn fær þá afhenta verkefnamöppu sem gert er ráð fyrir að þau vinni á leikskólanum.
Fulltrúar slökkviliðs Akureyrar ásamt ungum aðstoðarmönnum.
Ljósmyndir: Skapti Hallgrímsson
|
https://www.akureyri.is/is/frettir/heilsugaeslustodin-a-akureyri-hlytur-vidurkenningu
|
Heilsugæslustöðin á Akureyri hlýtur viðurkenningu
Framkvæmdastjórn Akureyrarbæjar veitti í gær árlega viðurkenninu sína til stofnunar hjá Akureyrarbæ fyrir góðan árangur í starfi. Viðurkenninguna hlutu að þessu sinni stjórnendur og starfsmenn Heilsugæslustöðvarinnar á Akureyri (HAK) fyrir góðan rekstur og framsækna þjónustu við bæjarbúa.
Í rökstuðningi fyrir vali framkvæmdastjórnar segir: „Akureyrarbær hefur undanfarin 10 ár rekið HAK samkvæmt samningum við heilbrigðis- og tryggingamálaráðuneytið. Rekstur HAK hefur verið innan ramma fjárveitinga frá ráðuneytinu undanfarin ár og með því móti hefur verið sýnd ábyrg fjármálastjórn og gott eftirlit með allri starfseminni. Gott aðhald hefur verið á rekstri án þess þó að það hafi bitnað á þjónustu við íbúa. Öll vinna og skil á gögnum vegna fjárhagsáætlunargerðar hefur líka verið til fyrirmyndar.
Heilsugæslustöðin hefur á landsvísu skarað fram úr sambærilegum stofnunum hvað varðar nýjungar í starfseminni ásamt því að hafa lagt sig fram um að vinna með öðrum deildum bæjarins að verkefnum sem horfa til framfara fyrir bæjarbúa í lýðheilsu. Má hér nefna samstarf heimahjúkrunar og heimaþjónustu, unglingamóttöku, fjölskylduráðgjöf, heilsueflandi heimsóknir, rafrænir lyfseðlar, samstarf um Skjöld, samstarf um PMT og fl. verkefni. Þetta sýnir frumkvæði, framsýni, kjark og samstarfsvilja stjórnenda og starfsmanna sem hefur skilað sér til bæjarbúa með ýmsu móti.
Að öllu samanlögðu telur framkvæmdastjórnin starfsfólk heilsugæslustöðvarinnar vel að viðurkenningunni komið og er þess fullviss að áframhald verður á þessu góða starfi.“
|
https://www.akureyri.is/is/frettir/vigsla-nyju-lautar
|
Vígsla nýju Lautar
Nýtt húsnæði athvarfsins Lautar verður tekið formlega í notkun sunnudaginn 14. október. Laut er athvarf fyrir fólk með geðraskanir og er rekið undir merkjum Rauðakross Íslands en rekstraraðilar auk Akureyrardeildar RKÍ eru Akureyrarbær og Geðverndarfélag Akureyrar og nágrennis. Laut var áður til húsnæðis í Þingvallastræti 32 en hefur nú flutt starfsemi sína að Brekkugötu 34 á Akureyri þar sem leikskólinn Klappir var áður til húsa.
Húsið verður öllum til sýnis milli klukkan 12 og 16 þennan dag en formleg dagskrá hefst klukkan 14.
|
https://www.akureyri.is/is/frettir/ljosmyndasamkeppni-i-murmansk-sidasti-skiladagur-mynda
|
Ljósmyndasamkeppni í Murmansk - síðasti skiladagur mynda
Við minnum á að nú fer hver að verða síðastur að skila inn myndum fyrir ljósmyndasamkeppnina: Bærinn minn. Áhugasamir hafa tíma til klukkan 15 á morgun, 16. október, til að koma myndunum á Akureyrarstofu.
Þema keppninnar er „Bærinn minn“ en undirflokkar þess eru þrír:
- Fjölbreytileiki í bænum mínum. Myndirnar eiga að endurspegla daglegt líf og fegurð bæjarins.
- Það óvenjulega í hinu venjulega. Myndir af fyndnum, skemmtilegum, forvitnilegum og óvenjulegum aðstæðum og atvikum úr bæjarlífinu.
- Náttúran. Myndir af fegurð náttúrunnar í bænum.
Myndunum á að skila útprentuðum í stærð 30x40 – 30x45 cm. Ef ljósmyndarar kjósa að setja myndirnar í karton þá má stærðin í heildina vera 40x55 cm. Aftan á hverja mynd á að skrifa fullt nafn, heimilisfang, símanúmer, tölvupóstsnetfang og taka fram í hvaða undirflokki myndin er.
Myndunum skal skila á skrifstofu Akureyrarstofu á 1. hæð í Ráðhúsinu á Akureyri í fyrir klukkan 15, 16. október nk. Starfsmenn þar munu svo sjá um að koma myndum til Murmansk.
Ljósmyndirnar verða ekki sendar aftur til eigenda sinna. Góðgerðarsamtökin Tri Kita sem halda utan um keppnina áskila sér rétt til þess að nota innsendar myndir í allt að fimm ár í þágu samtakanna. Þær verða m.a. notaðar til að gefa munaðarleysingarhælum, sjúkrahúsum, sambýlum, fangelsum, herstöðvum, listasöfnum eða skólabyggingum. Sala myndanna verður aðeins leyfð til fjármögnunar fyrir Tri Kita samkvæmt lögum samtakanna, til dæmis til að standa undir kostnaði við þessa keppni.
Veitt verða peningaverðlaun í öllum flokkum fyrir fyrstu þrjú sætin. Besta mynd keppninnar verður valin og einnig mun almenningur velja sína uppáhalds mynd. Öllum vinningum sem verðlaunahafar utan Rússlands hljóta verður skipt viðeigandi gjaldeyri í Central Bank of Russia, daginn sem verðlaunaafhending fer fram.
Ljósmyndahátíð er haldin í Murmansk í Rússlandi frá 1. október til 19. desember. Að því tilefni er efnt til ljósmyndasamkeppni en sýning á myndum úr keppninni opnar 10. nóvember nk. í Murmansk. Þar sem Akureyri er vinabær Murmansk er Akureyringum boðin þátttaka og allar myndirnar verða að vera teknar í Akureyrarbæ. Eitt af helstu markmiðum þessarar hátíðar er að styrkja og efla vinarbæjarsamstarfið milli Murmansk og Akureyrar. Einnig er vonast til að hún efli meðvitund fólks um sögu, menningu og hefðir hverrar þjóðar um sig.
Með því að senda mynd í keppnina þá samþykkja þátttakendur ofangreinda skilmála.
Nálgast má upplýsingar um keppnina á heimasíðu Hátíðarinnar á slóðinni http://kootzworld.com/
Einnig má fá nánari upplýsingar hjá Ragnhildi Aðalsteinsdóttur á Akureyrarstofu í síma 460-1156.
|
https://www.akureyri.is/is/frettir/yfir-10-thusund-gestir-a-matur-inn-2007-a-akureyri-um-helgina
|
Yfir 10 þúsund gestir á MATUR-INN 2007 á Akureyri um helgina
Talið er að yfir 10 þúsund manns hafi lagt leið sína á sýninguna MATUR-INN 2007 sem haldin var í Verkmenntaskólanum á Akureyri um helgina og helguð varð norðlenskum mat og matarmenningu. Fyrir sýningunni stóð félagið Matur úr héraði – Local Food og tóku um 60 norðlenskir sýnendur þátt í henni. Sýning undir sama nafni var haldin fyrir tveimur árum en bæði sýnendafjöldi og aðsókn var tvöfalt meira í ár. Einar K. Guðfinnsson, sjávarútvegs- og landbúnaðarráðherra, opnaði sýninguna formlega á laugardag og lýsti yfir mikilli ánægju með það sem fyrir augu hans bar á sýningarsvæðinu. Ýmsar keppnir og viðburðir fóru fram samhliða sýningunni og vöktu mikla athygli sýningargesta. Júlíus Júlíusson, talsmaður sýningarinnar segir að skipuleggjendur séu hæst ánægðir. Allir hafi lagst á eitt að gera sýninguna sem glæsilegasta og er markmiðið að festa hana í sessi sem fastan lið annað hvert ár.
Matreiðslumaður ársins og Kjötiðnaðarnemi ársins
Fjölmargir viðburðir fóru fram samhliða sýningunni. Á laugardag var úrslitakeppni Klúbbs matreiðslumeistara um titilinn Matreiðslumaður ársins 2007 og kepptu fimm landskunnir matreiðslumenn til úrslita. Sigurvegari varð Þráinn Freyr Vigfússon, matreiðslumaður á Grillinu Hótel Sögu.
Á laugardag fór einnig fram keppni nema í kjötiðn og fékk hver um sig það verkefni að vinna úr einum lambsskrokk. Sigurvegari varð Jón Þór Guðmundsson, nemi hjá Kjarnafæði á Akureyri.
Ágúst sigraði í matreiðslukeppni þjóðþekktra
Á sunnudag vakti matreiðslukeppni þjóðþekktra einstaklinga mikla athygli sýningargesta. Þátttakendur voru þau Kristján Möller, samgönguráðherra, Sigrún Björk Jakobsdóttir, bæjarstjóri á Akureyri, Magnús Geir Þórðarson, leikhússtjóri LA, Ágúst Ólafsson, forstöðumaður RÚV Akureyri og Þorvaldur Lúðvík Sigurjónsson, forstjóri Saga Capital. Þau fengu það verkefni að elda veislumat fyrir fjóra úr nautalund og ýmsu öðru hráefni og eftir harða keppni stóð Ágúst Ólafsson uppi sem sigurvegari.
Frumkvöðlaverðlaun til Ektafisks
Í lok sýningarinnar veitti Matur úr héraði – Local Food frumkvöðlaverðlaun félagsins í annað sinn. Þau hlaut fyrirtækið Ektafiskur á Hauganesi sem hefur vakið mikla athygli á undanförnum árum fyrir stöðuga uppbyggingu í vinnslu á saltfiski og fjölbreyttum saltfiskréttum. Sigrún Björk Jakobsdóttir, bæjarstjóri á Akureyri, veitti viðurkenninguna fyrir hönd félagsins og við henni tóku eigendur fyrirtækisins, þau Elvar Reykjalín og Guðlaug J. Carlsdóttir.
Hetjurnar styrktar um 230 þúsund krónur
Báða sýningardagana fóru fram uppboð á matarkörfum með framleiðslu norðlenskra matvælaframleiðenda. Ágóði af uppboðunum, 230 þúsund krónur, rennur til Hetjanna – aðstandendafélags langveikra barna á Norðurlandi.
|
https://www.akureyri.is/is/frettir/viola-og-piano-i-ketilhusinu
|
Víóla og píanó í Ketilhúsinu
Svava Bernharðsdóttir víóluleikari og Anna Guðný Guðmundsdóttir píanóleikari koma fram á tónleikum Tónlistarfélags Akureyrar sem haldnir verða í Ketilhúsinu á Akureyri á laugardag, 20. október, klukkan 16. Tónleikarnir eru haldnir í samvinnu við Félag íslenskra tónlistarmanna. Þær Svava og Anna Guðný flytja verk eftir Þorkel Sigurbjörnsson, Mist Þorkelsdóttur, Áskel Másson, Kjartan Ólafsson, Hilmar Þórðarson og Jón Þórarinsson.
Ketilhúsið á Akureyri hentar sérlega vel fyrir tónleika af þessu tæi. Þar er handsmíðaður K.Kawai flygill sem keyptur var í húsið fyrir fáeinum árum og hljómburðurinn í húsinu hæfir mjög vel minni hljóðfærahópum, einleikshljóðfærum, kórum og einsöngvurum. Það er fengur að því að fá þær Svövu Bernharðsdóttur og Önnu Guðnýju Guðmundsdóttur til að leika í húsinu og svo er ekki á hverjum degi sem tækifæri gefst til að heyra leikið á víólu og píanó.
|
https://www.akureyri.is/is/frettir/themavika-i-tonlistarskolanum-a-akureyri
|
Þemavika í Tónlistarskólanum á Akureyri
Þessa vikuna eru þemadagar í Tónlistarskólanum en þá er hefðbundin kennsla brotin upp og áhersla lögð á samspil í stærri og minni hópum. Þemað er að þessu sinni íslensk tónlist og flest allir nemendur skólans taka þátt á einhvern hátt. Fyrri hluti vikunnar hefur farið í stífar æfingar en á fimmtudag og föstudag verða tónleikar. Tveir gestakennarar frá Vallentuna í Svíþjóð hafa verið hjá Tónlistarskólanum í þessari viku en samstarf er milli Tónlistaskólans þar og hér á Akureyri.
Á morgun fimmtudag verða fernir tónleikar, allir í sal skólans á Hvannavöllum. Klukkan 16 eru tónleikar eingöngu með verk eftir Elías Davíðsson en klukkan 17, 18 og 19 er blönduð dagskrá frá öllum deildum.
Á föstudaginn verða öll tónlistaratriðin, sem æfð hafa verið í vikunni, flutt á Glerártorgi og hefst dagskráin þar klukkna 16. Fram koma stærri og smærri hópar t.d. kór yngri nemenda, hljómsveitir frá rytmísku deildinni, hópur sem hefur unnið í skapandi tónlist, 3-5 ára nemendur o.fl. Óhætt er að lofa fjölbreyttri og skemmtilegri dagskrá.
Ókeypis er á alla tónleikana og allir hjartanlega velkomnir.
|
https://www.akureyri.is/is/frettir/airwaves-kvold-a-graena-hattinum-a-akureyri
|
Airwaves-kvöld á Græna hattinum á Akureyri
Iceland Airwaves er haldin í níunda sinn nú um helgina. Hátíðin var sett í höfuðborginni í gær en í ár munu skipuleggjendur færa út kvíarnar því það verður Airwaves kvöld á Akureyri á Græna hattinum næsta laugardagskvöld klukkan 21. Tónleikarnir eru samstarfsverkefni AIM tónleika og Hr. Örlygs. Kvöldið verður í anda Airwaves-hátíðarinnar í ljósi þess að nýir og ferskir straumar í tónlistarheiminum fá að njóta sín. Fram koma kanadíski tónlistamaðurinn Buck64, kanadíska tríóið Plants and Animals og íslensku hip-hopsveitirnar Forgotten Lores og Audio Improvement.
Í fréttatilkynningu frá skipuleggjendum segir:
„Buck64 (can) er kanadískur tónlistarmaður sem hefur hlotið mikið lof fyrir frumlega nálgun sína að rapptónlist og blandar saman áhrifum úr fjölmörgum tónlistarstefnum.
Plants and Animals (can) er tríó frá Montreal og er líkt við Arcade Fire og Wolf Parade. Fyrsta breiðskífa þeirra kemur út innan skamms. Tónleikar þeirra hafa fengið frábæra dóma og halda menn vart vatni yfir snilldinni.
Forgotten Lores (ice) þarf vart að kynna en þar er á ferð besta hip-hopsveit íslandssögunnar. Strákarnir hafa gefið út tvær plötur og sú seinni, Frá Heimsenda, valin en af tíu bestu plötum ársins hjá flestum tónlistarblaðamönnum landsins á síðasta ári og var henni ítrekað gefið fullt hús stiga.
Audio Improvement (ice) er ný íslensk sveit sem leikur lifandi hip-hop. Audio Improvement sprettur upp úr grasrót Airwaves og spiluðu við góðar undirtektir á síðustu hátíð og munu koma þar fram aftur í ár.“
|
https://www.akureyri.is/is/frettir/regnbogamessa-i-akureyrarkirkju
|
Regnbogamessa í Akureyrarkirkju
Regnbogamessa verður í Akureyrarkirkju á sunnudaginn 21. október klukkan 20. Yfirskrift messunnar er Kirkjan - okkar allra, og vísar til þess að allir þegnar hennar eigi sama rétt, hver með sínu móti.
Í messunni mun Guðfríður Lilja Grétarsdóttir forseti Skáksambands Íslands flytja ávarp og Páll Óskar Hjálmtýsson syngur. Fulltrúar frá nýstofnuðum hópi ungliða Samtakanna 78 á Norðurlandi flytja stutt ávörp og atriði. Stúlknakór Akureyrarkirkju syngur undir stjórn Eyþórs Inga Jónssonar. Kórinn og Páll Óskar syngja saman. Séra Óskar Hafsteinn Óskarsson leiðir stundina. Samverustund með léttum veitingum verður í Safnaðarheimilinu að messunni lokinni.
Aðstandendur messunnar, sem koma fram undir nafninu Gulur, rauður, grænn, en það eru auk Akureyrarkirkju Norðurlandshópur Samtakanna 78 og Norðurlandsdeild FAS, Samtaka foreldra og aðstandenda samkynhneigðra. Gulur, rauður, grænn stóð að regnbogavöku um frelsi eða fjötra samkynhneigðra í samfélaginu í mars á þessu ári. Samtökin 78 og Saga Capital styrkja regnbogamessuna að þessu sinni.
|
https://www.akureyri.is/is/frettir/skrifstofur-isi-iba-og-ski-opnadar-a-akureyri
|
Skrifstofur ÍSÍ, ÍBA og SKÍ opnaðar á Akureyri
Í dag, föstudaginn 19. október kl. 17.30 verður formlega opnuð einskonar íþróttamiðstöð að Glerárgötu 26 á Akureyri þar sem eru í nábýli skrifstofur Íþrótta- og Ólympíusambands Íslands (ÍSÍ), Íþróttabandalags Akureyrar (ÍBA) og Skíðasambands Íslands (SKÍ). Skrifstofurnar eru hlið við hlið á jarðhæð Glerárgötu 26.
Frá 1. september 1999 hefur Viðar Sigurjónsson, sviðsstjóri fræðslusviðs ÍSÍ, haft aðsetur í Glerárgötu 26, en nú hefur skrifstofa Íþróttabandalags Akureyrar flust úr Íþróttahöllinni á Akureyri í Glerárgötu og þá hefur þar verið opnuð skrifstofa Skíðasambands Íslands, í kjölfar ákvörðunar stjórnar Skíðasambandsins um flutning á höfuðstöðvum þess frá Reykjavík til Akureyrar.
Þórunn Sif Harðardóttir á Akureyri hefur verið ráðin framkvæmdastjóri Skíðasambandsins, en hún hefur lengi starfað innan skíðahreyfingarinnar, m.a. sem stjórnarmaður í Skíðasambandinu og formaður barna- og unglinganefndar Skíðafélags Akureyrar undangengin sex ár.
Akureyrarbær leggur skrifstofum ÍSÍ, ÍBA og SKÍ til húsnæðið að Glerárgötu 2, sem undirstrikar hversu mikilvægt bæjarfélagið telur að hafa þessar skrifstofur sýnilegar og öllum aðgengilegar. Undir sama þaki er einnig skrifstofa Vetraríþróttamiðstöðvar Íslands, en nú er unnið að nýjum samningi um hana milli Akureyrarbæjar og ríkisins. Vel fer á því að þessar þrjár skrifstofur séu í nábýli og hafi sameiginlega aðstöðu. Í því felst mikið hagræði og möguleikar á aukinni þjónustu við íþróttahreyfinguna á Akureyri og aðra bæjarbúa.
Flutningur skrifstofu Skíðasambands Íslands til Akureyrar markar tímamót því þetta er fyrsta sérsambandið innan Íþrótta- og Ólympíusambands Íslands sem hefur höfuðstöðvar sínar utan Reykjavíkur. Auk þess að leggja Skíðasambandinu til húsnæðið að Glerárgötu 26 býður bæjarfélagið landsliðsmönnum Íslands á skíðum æfingaaðstöðu í Hlíðarfjalli og því má segja að þar með verði Hlíðarfjall „heimavöllur“ skíðalandsliðs Íslands. Jafnframt býðst landsliðsþjálfurum vinnuaðstaða í skíðahótelinu í Hlíðarfjalli.
Við formlega opnun skrifstofanna þriggja í dag verður skrifað undir samning Akureyrarbæjar og Skíðasambandsins um afnot af skrifstofunni að Glerárgötu 26 og æfingaaðstöðu fyrir skíðalandsliðsfólk í Hlíðarfjalli.
|
https://www.akureyri.is/is/frettir/naustahverfi-1-afangi-tillaga-ad-deiliskipulagsbreytingu-v
|
Naustahverfi 1. áfangi. Tillaga að deiliskipulagsbreytingu vegna niðurfellingar á stíg ofan við Mýrartún.
Bæjarstjórn Akureyrarkaupstaðar auglýsir hér með skv. 1. mgr. 26. gr. skipulags- og byggingarlaga nr. 73/1997 tillögu að deiliskipulagsbreytingu Naustahverfis 1. áfanga.
Stígur (3 m breiður) ofan og vestur af Mýrartúni 2,4,6,8,10 og12 er felldur niður. Lóðarmörk áðurnefndra lóða færast til vesturs sem nemur breidd stígsins. Skilmálar og leyfilegt byggingarmagn á áðurnefndum lóðum breytist ekki. Á lóðunum Mýrartún 8,10 og 12 eru kvaðir um lagnir á lóð.
Tillöguuppdráttur mun liggja frammi í þjónustuanddyri Akureyrarkaupstaðar, Geislagötu 9, 1. hæð, næstu 6 vikur frá birtingu þessarar auglýsingar, þ.e. frá 24. október 2007 - 5. desember 2007, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: http://www.akureyri.is undir: Auglýsingar og umsóknir/Skipulagstillögur.
Deiliskipulagsuppdráttur - Mýrartún.
Frestur til að gera athugasemdir við tillöguna rennur út kl. 16:00 miðvikudaginn 5. desember 2007 og skal athugasemdum skilað til Skipulagsdeildar Akureyrarkaupstaðar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
24. október 2007
Skipulagsstjóri Akureyrarkaupstaðar.
|
https://www.akureyri.is/is/frettir/umsoknarfrestur-um-verkefnastyrki-eythings-til-menningarmala-rennur-ut-31-oktober
|
Umsóknarfrestur um verkefnastyrki Eyþings til menningarmála rennur út 31. október
Menningarfulltrúi Eyþings, Ragnheiður Jóna Ingimarsdóttir, verður til viðtals á skrifstofu Eyþings á Akureyri í dag og á morgun (22. og 23. október) frá klukkan 13-17. Umsóknarfrestur um verkefnastyrki til menningarmála rennur út 31. október og eru áhugasamir hvattir til að sækja um.
Menningarráð Eyþings auglýsir eftir umsóknum um styrki á grundvelli samnings menntamálaráðuneytisins og samgönguráðuneytis við Eyþing frá 27. apríl 2007. Tilgangur styrkjanna er að efla menningarstarfsemi og menningartengda ferðaþjónustu á svæði Eyþings.
Menningarráð Eyþings hefur ákveðið að árið 2007 hafi þau verkefni forgang sem uppfylla eitt eða fleiri eftirtalinna atriða: 1. Áhersla á vetrartímann (vetrarmenningu og vetrarlist). 2. Samstarf yfir vetrartímann milli tveggja eða fleiri aðila, byggðarlaga eða listgreina og uppsetning viðburða á fleiri en einum stað. 3. Nýsköpun á sviði lista og menningarstarfs. 4. Skapandi starf fyrir börn og unglinga
Úthlutun styrkja fer fram í nóvember. Umsóknum skal skilað til Menningarráðs Eyþings á þar til gerðum eyðublöðum sem nálgast má á heimasíðu Eyþings www.eything.is eða hjá Menningarfulltrúa Eyþings Strandgötu 29, 3. hæð. Allar nánari upplýsingar veitir Ragnheiður Jóna Ingimarsdóttir menningarfulltrúi í síma 464 9935 og 862 2277 eða á netfangið [email protected]
Ragnheiður Jóna verður einnig til viðtals á skrifstofu Eyþings á mánudag og þriðjudag í næstu viku (29. og 30. október) frá klukkan 13-16.
|
https://www.akureyri.is/is/frettir/textilhonnudur-fra-akureyri-synir-skulptur-i-astraliu
|
Textílhönnuður frá Akureyri sýnir skúlptúr í Ástralíu
Akureyrski textílhönnuðurinn Anna Gunnarsdóttir var valin úr 500 manna hópi úr öllum heiminum til að taka þátt í stærstu skúlptúr sýningu í heimi sem haldin er á Bondi ströndinni í Sidney í Ástralíu í þessari viku. Aðeins 30 erlendir listamenn voru valdir til þátttöku.
Samhliða úti-sýningunni er haldin sýningin Sculpture Inside og þar á Anna þrjú verk sem valin voru inn. Öll verkin eru unnin úr þæfðri íslenskri ull og formuð og hert eins og kuðungar í laginu. Hún notar gull og silfur víravirki í verkin sem tengingu við íslenska þjóðbúninginn.
Á meðan Anna dvelur í Ástralíu verður hún einnig með fyrirlestur og námskeið fyrir krakka í þæfingu á íslenskri ull.
|
https://www.akureyri.is/is/frettir/kjarnakonur-ur-innbaenum-1
|
Kjarnakonur úr Innbænum
Kjarnakonur úr Innbænum er yfirskrift dagskrár sem Stoðvinir Minjasafnsins á Akureyri standa fyrir fyrsta vetrardag, laugardaginn 27. október, klukkan 14 í Amtsbókasafninu á Akureyri. Flutt verða stutt erindi um merkiskonurnar Elísabetu Geirmundsdóttur (1915-1959), listakonuna í Fjörunni og Ragnheiði O. Björnsson (1896-1987), kaupkonu.
Elísabet var fædd á Akureyri og var margt til lista lagt. Hún skar út í tré, málaði og teiknaði. Elísabet teiknaði íbúðarhús fjölskyldunnar í Aðalstræti 70 en þekktust er hún fyrir tréstyttur sínar. Hún var öðrum snjallari í skautadansi og átti það til að sýna skautadans á upplýstum Pollinum.
Ragnheiður stofnaði hannyrðaverslun 1937 sem hún rak allt til ársins 1972. Hún var mikill tónlistarunnandi, samdi lög og spilaði daglega á píanó fram á efri ár. Hún var mikill félagsmálafrömuður, stofnaði m.a. Zontaklúbb Akureyrar og var á meðal stofnenda Náttúrulækningafélags Norðurlands. Hún var einnig í Guðspekifélaginu og Sálarrannsóknarfélaginu að ógleymdu Heimilisiðnaðarfélagi Íslands, sem hún starfaði með í mörg ár.
Amtskaffi verður opið og gefst gestum kostur á að kaupa sér veitingar í hléi.
Samhliða dagskránni stendur yfir sýning í Amtsbókasafninu með margvíslegum munum eftir þær kjarnakonur og sem voru í þeirra eigu. Sýningin er opin frá 24. október til 7. nóvember.
Aðgangur að dagskránni og sýningunni er ókeypis og öllum heimill.
|
https://www.akureyri.is/is/frettir/songleikur-i-undirbuningi-a-akureyri
|
Söngleikur í undirbúningi á Akureyri
Þessa dagana er leitað að ungu fólki á Akureyri sem kann að dansa, syngja og leika til að taka þátt í söngleiknum „Wake me up“ sem ráðgert er að frumsýna í lok mars á næsta ári. Það eru þeir Guðjón Davíð Karlsson leikari og Arnór Vilbergsson tónlistakennari sem standa að uppfærslunni ásamt Sigyn Blöndal danskennara. Þátttakendur geta bæði verið á grunn- og framhaldsskólaaldri eða 13-23 ára. Áhugasamir eru beðnir að skrá sig á netfangið [email protected] og greina frá nafni, aldri, kyni, reynslu og hvað viðkomandi er að gera í dag. Nú þegar eru fjölmargir búnir að skrá sig og verið er að raða fólki niður á daga fyrir prufurnar þar sem þátttakendur reyna fyrir sér í dansi og söng. Nánari upplýsingar um prufurnar og söngleikinn má nálgast á heimasíðunni http://wakemeup.blog.is
|
https://www.akureyri.is/is/frettir/tonleikar-i-glerarkirkju-a-akureyri-a-sunnudaginn
|
Tónleikar í Glerárkirkju á Akureyri á sunnudaginn
Sinfóníuhljómsveit Norðurlands og Kirkju- og menningarmiðstöðin í Fjarðabyggð standa saman að tónleikum í Glerárkirkju á Akureyri sunnudaginn 28. október kl. 16:00 og í Eskifjarðarkirkju laugardaginn 3. nóvember kl. 17:00.
Á þessum tónleikum verður tekið til flutnings Requiem, Sálumessa op. 48 eftir Gabriel Fauré, Pavane fyrir strengi og hörpu eftir Maurice Ravel og Konsert fyrir óbó og strengi eftir Tomaso Albinoni. Einleikari á óbó er Gillian Haworth
Einsöngvarar sem koma fram á tónleikunum á Akureyri eru Helena Guðlaug Bjarnadóttir og Michael Jón Clarke og á tónleikunum á Eskifirði verða þau Steinrún Ótta Stefánsdóttir og Herbjörn Þórðarson einsöngvarar.
Þetta er í þriðja skipti sem Sinfóníuhljómsveit Norðurlands og tónlistarfólk á Austurlandi sameinast um tónleikahald, en haustið 2005 var undirrituð viljayfirlýsing til fimm ára milli SN og Kirkju- og menningarmiðstöðvarinnar þess efnis að vinna að einu stóru samstarfsverkefni á ári með aðaláherslu á flutning tónverka fyrir kór og hljómsveit. Kórar sem taka þátt í þessum flutningi eru Kór Glerárkirkju og kór af Austurlandi sem er samsettur úr Kór Egilsstaðakirkju, Kór Fjarðabyggðar og söngfólki á Fljótsdalshéraði og Seyðisfirði. Stjórnandi er Guðmundur Óli Gunnarsson.
|
https://www.akureyri.is/is/frettir/kynningarfundur-um-rettindi-og-skyldur-a-vinnumarkadi-a-fimm-tungumalum
|
Kynningarfundur um réttindi og skyldur á vinnumarkaði á fimm tungumálum
Kynningafundur um réttindi og skyldur á íslenskum vinnumarkaði verður haldinn í Alþýðuhúsinu á mánudagskvöldið en það eru Alþjóðastofa og Eining-Iðja sem boða til fundarins. Björn Snæbjörnsson formaður Einingar-Iðju mun fara yfir hvað stéttarfélögin gera fyrir félagsmenn sína og Anna Guðný Guðmundsdóttir verkefnastjóri Alþjóðastofu mun halda erindi um Alþjóðastofu og hvað hún hefur upp á að bjóða. Fundurinn verður túlkaður jafnóðum á fjórum tungumálum, ensku, þýsku, tékknesku og pólsku. Samskonar fundur verður haldinn á Dalvík á þriðjudagskvöldið.
Björn Snæbjörnsson segir að með þessu sé verið að fylgja eftir bæklingnum Réttindi og skyldur sem gefinn var út á níu tungumálum í sumar. Þetta sé einnig tilraun til að ná betri tengslum við félagsmenn og tækifæri til að hittast og spjalla.
Akureyri Mánudaginn 29. október kl. 20:15 í salnum á 4. hæð Alþýðuhússins, Skipagötu 14.
Dalvík Þriðjudaginn 30. október kl. 20:15 í Mímisbrunni, Mímisvegi 6.
Smellið hér til að lesa auglýsinguna á fleiri tungumálum.
|
https://www.akureyri.is/is/frettir/akureyri-maetir-arborg-i-utsvari
|
Akureyri mætir Árborg í Útsvari
Akureyri mætir Árborg í beinni útsendingu í spurningakeppninni Útsvari, föstudaginn 2. nóvember næst komandi. Keppnin er tekin upp í sjónvarpssal Ríkissjónvarpsins að Efstaleiti 1 í Reykjavík.
Til að gera stemninguna í kringum þáttinn sem skemmtilegasta væri gaman að fá Akureyringa til að taka þátt með því að mæta í sjónvarpssal og hvetja liðið áfram. Hægt er að skrá sig til þátttöku á www.ruv.is/utsvar á þar til gerðu skráningarformi eða með því að hafa samband við Lovísu Árnadóttur með því að senda tölvupóst á netfangið [email protected]
|
https://www.akureyri.is/is/frettir/opinn-fundur-um-malefni-tonlistarskolans-a-akureyri
|
Opinn fundur um málefni Tónlistarskólans á Akureyri
Skólanefnd Akureyrarbæjar boðar til opins fundar um málefni Tónlistarskólans og tónlistarkennslu á Akureyri. Fundurinn fer fram í sal Tónlistarskólans að Hvannavöllum, þriðjudaginn 30. október kl. 20.00 – 22.00. Á fundinum verður fjallað um stöðu skólans í dag og þróun hans, ásamt því sem rætt verður um stöðu skólans í samfélaginu og stefnumörkun í tónlistarkennslu í bænum. Þá verður fjallað um hvað muni breytast í starfi skólans með tilkomu Menningarhússins en eins og flestir vita mun starfssemi Tónlistarskólans flytjast í Menningarhúsið þegar það verður tilbúið.
Á fundinum verða nokkur stutt innlegg en síðan gefst tækifæri til umræðu. Tilgangur fundarins er að heyra í starfsmönnum, foreldrum, nemendum og öðrum bæjarbúum um málefni skólans og safna þannig í sarpinn fyrir frekari stefnumótun um starfsemi skólans og tónlistarkennslu í bænum.
Upplýsingar um starfsemi skóldadeildar má lesa í vefriti skóladeildar Skóla-akur.
|
https://www.akureyri.is/is/frettir/saudkindarseidur-i-ull-og-ordum
|
Sauðkindarseiður í ull og orðum
Haustþing AkureyrarAkademíunnar 2007 verður haldið á laugardaginn undir yfirskriftinni Sauðkindarseiður í ull og orðum. Þingið er eins og nafnið gefur til kynna óður til sauðkindarinnar. Þar verður fléttað saman hugvísindum, búvísindum, listum og matarmenningu til að gefa sem sannasta mynd af þessari auðlind okkar í gegnum tíðina, en þó með áherslu á nútímann. Til að krydda áhugaverð erindi og umræður verður boðið upp á sýningu þar sem getur að líta sýnishorn af þeim fatnaði og handverki sem í dag er unnið úr sauðkindinni og í lok dagsins verður boðið upp á smakk af dýrindis kræsingum unnum úr þessari sömu sauðkind. Bækur og myndir sem tengjast sauðkindinni verða kynntar í hléi.
Forystusauður þingsins er Viðar Hreinsson, bókmenntafræðingur og framkvæmdastjóri ReykjavíkurAkademíunnar, en fyrirlesarar eru Árni Daníel Júlíusson sagnfræðingur, Jón Jónsson þjóðfræðingur, Guðrún Hadda Bjarnadóttir listakona og þær Guðríður Baldvinsdóttir og Jóhanna Pálmadóttir, sauðfjárbændur.
Þingið er öllum opið endurgjaldslaust, en gott er að skrá sig í síma 895 3319, 461 4006 eða með því að senda póst á netfangið [email protected]
Frekari upplýsingar um dagskrá má sjá á heimasíðu AkureyrarAkademíunnar www.akureyrarakademian.is
|
https://www.akureyri.is/is/frettir/lid-akureyrar-undirbyr-sig-fyrir-spurningakeppnina-utsvar
|
Lið Akureyrar undirbýr sig fyrir spurningakeppnina Útsvar
Harðsnúið lið Akureyrarbæjar, sem mætir liði Árborgar í spurningaþættinum Útsvari á föstudagskvöldið kemur, hittist í gær á veitingastaðnum Strikinu á Akureyri til að stilla saman strengi sína. Liðið skipa Arnbjörg Hlíf Valsdóttir, Erlingur Sigurðsson og Pálmi Óskarsson. Þau voru hress og kát þegar ljósmyndara bar að garði og segjast tilbúin í slaginn.
Keppnin verður tekin upp í sjónvarpssal Ríkissjónvarpsins að Efstaleiti 1 í Reykjavík og eru Akureyringar og velunnarar hvattir til að mæta og hvetja liðið áfram. Hægt er að skrá sig til þátttöku á www.ruv.is/utsvar á þar til gerðu skráningarformi eða með því að hafa samband við Lovísu Árnadóttur með því að senda tölvupóst á netfangið [email protected]
Arnbjörg Hlíf Valsdóttir, Erlingur Sigurðsson og Pálmi Óskarsson
|
https://www.akureyri.is/is/frettir/leikfelag-akureyrar-frumsynir-leikritid-okutimar
|
Leikfélag Akureyrar frumsýnir leikritið Ökutímar
Leikfélag Akureyrar frumsýnir á morgun leikritið Ökutímar eftir Paulu Vogel. Það verður sýnt í Rýminu og er þegar uppselt á fyrstu 16 sýningar verksins. Leikritið hefur hlotið fjölda verðlauna og viðurkenninga, meðal annars hin virtu Pulitzer-verðlaun þegar það var frumsýnt í Bandaríkjunum fyrir sjö árum.
Glæsilegur hópur listamanna tekur þátt í uppsetningu LA á verkinu en meðal þeirra eru tónlistarkonan Lay Low en hún semur tónlist fyrir uppsetninguna og flytur í sýningunni. Með aðalhlutverk fara Þröstur Leo Gunnarsson og Kristín Þóra Haraldsdóttir en aðrir leikarar verksins eru Guðjón Davíð Karlsson, Hallgrímur Ólafsson og Þrúður Vilhjálmsdóttir. Leikstjóri er María Reyndal.
Í fréttatilkynningu segir: „Ökutímar er margslungið leikrit sem segir þroskasögu ungrar stúlku, Lillu. Fjölskylda hennar er allt annað en venjuleg. Mamma og amma keppast við að leggja henni lífsreglurnar. En er Peck bara góður frændi þegar hann býðst til að kenna henni á bíl? Ökutímar er áleitið leikrit sem fjallar um svik, ást og fyrirgefningu og tekur á viðkvæmu máli á óvenjulegan hátt. Höfundur fjallar hér um kynferðislega misnotkun en nálgunin er óvænt. Hér er á ferðinni þroska- og fjölskyldusaga sem fær áhorfendur til að súpa hveljur en er þó drifin áfram af heillandi húmor. Höfundur segir verkið vera óð til sögunnar um Lolitu.“
Þröstur Leo Gunnarsson og Kristín Þóra Haraldsdóttir í hlutverkum sínum í leikritinu Ökutímar.
|
https://www.akureyri.is/is/frettir/umsokn-um-thatttoku-a-listasumri-a-akureyri-2008
|
UMSÓKN UM ÞÁTTTÖKU Á LISTASUMRI Á AKUREYRI 2008
Menningarmiðstöðin í Listagili á Akureyri auglýsir eftir umsóknum um þátttöku á Listasumri 2008 sem standa mun frá Jónsmessu til ágústloka. Jafnframt er mögulegt að skila inn umsóknum og hugmyndum fyrir Listasumar 2009.
Umsóknarfrestur er til 15. janúar 2008. Umsóknareyðublöð er hægt að nálgast hér eða á skrifstofu Menningarmiðstöðvarinnar.
Nánari upplýsingar fást í síma 466-2609 eða í netpósti [email protected]
Umsóknir skulu sendar til:
Menningarmiðstöðin Listagili
Ketilhúsið
Pósthólf 115
602 Akureyri
|
https://www.akureyri.is/is/frettir/bidlistar-eftir-oldurnarrymum-styttast-verulega
|
Biðlistar eftir öldurnarrýmum styttast verulega
Biðlistar eftir öldrunarrýmum á Akureyri hafa styst verulega á árinu. Í janúar biðu 24 eftir dvalarrýmum og 20 eftir hjúkrunarrýmum en október biðu 9 eftir dvalarrýmum og 12 eftir hjúkrunarrýmum.
Félagsmálaráð fagnar þeirri jákvæðu þróun sem birtist í þessum biðlistatölum en minnir á að ástæða er til að fylgjast vel með þróuninni áfram þar sem reynslan hefur sýnt að sívaxandi fjöldi aldraðra og breytingar á þjónustuframboði, bæði innan og utan bæjarkerfisins, hafa veruleg áhrif á eftirspurn eftir öldrunarrýmum.
Frá 45 ára afmæli Hlíðar 29. ágúst 2007.
Ljósmynd: Auður I. Jóhannesdóttir
|
https://www.akureyri.is/is/frettir/islandsmot-i-boccia-a-akureyri-um-helgina
|
Íslandsmót í boccia á Akureyri um helgina.
Íslandsmót Íþróttasambands Fatlaðra í boccia, einstaklingskeppni er haldið í íþróttahöllinni á Akureyri um helgina. Sigrún Björk Jakobsdóttir, bæjarstjóri, setti mótið klukkan 10 í morgun og hófst keppnin stuttu síðar. Keppt verður í allan dag eða til klukkan 21 í kvöld og keppni hefst aftur klukkan 10 í fyrramálið. Mótinu líkur með lokahófi á laugardagskvöld.
Íþróttafélagið Eik á Akureyri er umsjónaraðili mótsins í samvinnu við boccianefnd Íþróttasambands Fatlaðra. Íþróttafélagið Eik er stofnað 16. maí árið 1978 og er fyrsta íþróttafélagið sem stofnað var sérstaklega fyrir þroskaheft íþróttafólk. Fyrsti formaður félagsins var Margrét Rögnvaldsdóttir en núverandi formaður er Haukur Þorsteinsson. Íþróttafélagið Eik tók fyrst þátt í Íslandsmóti á vegum ÍF árið 1980 og hefur allt frá þeim tíma lagt mikla áhersla á þátttöku í Íslandsmótum ÍF. Það hefur vakið athygli að landsbyggðarfélög eins og Eik hafa aldrei látið veðurfar eða ófærð spilla þátttöku sé þess nokkur kostur að komast á mótsstað. Íþróttasamband Fatlaðra tók ákvörðun um að halda Íslandsmót í boccia, einstaklingskeppni sem oftast á landsbyggðinni en mótin eru í umsjón aðildarfélaga á hverjum stað. Þessi ákvörðun er tekin í þeim tilgangi að kynna aðildarfélög ÍF um land allt og ekki síður er talið mikilvægt að mótahald sé ekki aðeins á Suðvesturhorni landsins.
Kiwanisklúbburinn Kaldbakur hefur átt fulltrúa í stjórn félagsins og stutt markvisst þá starfsemi sem fram fer. Fulltrúar klúbbsins sjá um dómgæslu á Íslandsmótinu á Akureyri.
Fólk er hvatt til að kíkja við í íþróttahöllinni á Akureyri um helgina og fylgjast með keppninni.
Mótið var sett í íþróttahöllinni á Akureyri klukkan 10 föstudaginn 2. nóvember og keppnin hóst stuttu síðar
Keppendur mættu hressir til leiks og voru mjög einbeittir
Meðan keppendur biðu þess að röðin kæmi að þeim notuðu þeir tímann til að blaða í mótsskránni og fylgjast með félögum sínum keppa.
|
https://www.akureyri.is/is/frettir/baett-thjonusta-sva-nytt-leidakerfi-tekid-i-notkun
|
Bætt þjónusta SVA - nýtt leiðakerfi tekið í notkun
Nýtt leiðakerfi Strætisvagna Akureyrar var tekið í notkun um helgina. Leiðakerfið hefur verið bætt til muna og hefur leiðunum verðið fjölgað úr fjórum í sex. Stefán Baldursson, forstöðumaður SVA, segir að reynt hafi verið að breyta sem minnstu til að notendur yrðu fyrir sem minnstum óþægindum. Ferðum hafi hins vegar verið fjölgað í öllum hverfum sem og við háskólann og menntaskólana. Vagnarnir fari til dæmis, samkvæmt nýja leiðakerfinu, fram hjá VMA fimm sinnum á klukkustund.
Leiðir 5 og 7 hafa bæst í hópinn sem aka meðal annars báðar í Naustahverfi. Breytingar hafa orðið bæði á akstursleiðum og tímatöflum leiða 3 og 4 en leiðir 1 og 2 haldast óbreyttar. Í flestum tilfellum er nú hægt að ná strætisvagni á 10-20 mínútna fresti í mismunandi áttir. Allir vagnarnir hafa viðkomu á torginu við Nætursöluna. Tengingar við aðra vagna hafa verið bættar til muna en nú koma vagnar, sem aka í mismunandi hverfi, á torgið á sama tíma þannig að bið eftir tengivögnum hefur minnkað mikið.
Eins og flestir vita hefur verið ókeypis í strætó á Akureyri frá því í janúar á þessu ári. Farþegum hefur fjölgað gríðarlega á þessum tíma og er nýja leiðakerfið liður í að koma til móts við aukninguna. Stefán segir að farþegum haldi ennþá áfram að fjölga og það sé vissulega ánægileg þróun.
Nýju leiðabókina má nálgast í strætisvögnum bæjarins og í aðalbiðskýli þeirra í Nætursölunni við Ráðhústorg. Einnig má fá allar upplýsingar á síðu Akureyrarbæjar með því að smella hér.
|
https://www.akureyri.is/is/frettir/galleri-radhus-ndash-skemmtileg-nybreytni
|
Gallerí Ráðhús – skemmtileg nýbreytni
Myndlistasýningar í Gallerí Ráðhúsi eru skemmtileg nýbreytni sem nú er að hefja göngu sína. Eins og nafnið gefur til kynna þá er sýningarsalurinn staðsettur í Ráðhúsinu á Akureyri og er betur þekktur sem fundarsalur bæjarstjórnar Akureyrar. Þetta er ekki því venjulegt gallerí, heldur vinnustaður sem fær með þessu sérstakt viðbótarhlutverk. Hugmyndin er að hver sýning standi í 6 mánuði í senn, en þarna fara saman stjórnmál og list í orðsins fyllstu merkingu. Sýningarstjóri er Jóna Hlíf Halldórsdóttir.
Það er Baldvin Ringsted sem mun ríða á vaðið og opna fyrstu sýninguna, myndverk úr stáli sem unnin eru upp úr þremur íslenskum þjóðlögum. Baldvin er fæddur 1974, hann útskrifaðist frá Myndlistaskólanum á Akureyri 2004 og frá Glasgow Shool of Art 2007 með meistaragráðu í myndlist. Hann býr nú og starfar í Glasgow í Skotlandi.
Í verkum sínum vinnur Baldvin meðal annars út frá reynslu sinni sem tónlistarmaður. Hann kannar tengslin á milli tilrauna í tónlist, menningarsögu og iðnaðarþróunar. Í verkunum verður oft fínleg breyting frá mynd yfir í hljóð og öfugt. Breytingin endurómar í vegvísum sem hann skapar og í þeim endurspeglast hugmyndin á bakvið hvert verk fyrir sig.
Sýning Baldvins opnar á morgun, fimmtudaginn 8. nóvember kl. 12:15, og eru allir velkomnir. Þess ber að geta að ekki verður um reglulegan opnunartíma að ræða eins og venjulegum galleríum.
Eitt verka Baldvins Ringsted
|
https://www.akureyri.is/is/frettir/leiksyningin-okutimar-faer-goda-doma
|
Leiksýningin Ökutímar fær góða dóma
Leiksýningin Ökutímar, sem frumsýnd var hjá Leikfélagi Akureyrar um síðustu helgi, hefur fengið afar góða dóma. Uppselt er á flestar sýningar verksins og miðar á aukasýningar seljast eins og heitar lummur. Í dómum sem birst hafa undanfarna daga um sýninguna hafa gagnrýnendur einnig verið ósparir á hrós í garð starfsemi LA í heild sinni.
María Kristjánsdóttir vék að þessu í dómi sínum um Ökutíma. Á baksíðu Morgunblaðsins 5/11 var eftirfarandi frétt og tilvitnun í dóminn: „Stigið feti framar - María Kristjánsdóttir segir í dómi sínum um leikritið Ökutíma að þar hafi íslenskt leikhús stigið feti framar en aðrir í umfjöllun sinni um eitt viðkvæmasta samfélagsvandamál samtímans, sifjaspell. Fyrir það eitt megi stjörnum rigna yfir sýninguna. Tónlistarkonan Lay Low sé eins og seiðkona í sýningunni og skyggi á aðalleikarana með undurfögrum söng sínum. Allt blómstri í höndum Leikfélags Akureyrar.“
Jón Viðar Jónsson segir í dómi sínum í DV 6/11 um Ökutíma og Óvita: „Það hefur verið gaman að fylgjast með Leikfélagi Akureyrar síðustu misseri. Magnús Geir Þórðarson hefur staðið sig vel sem leikhússtjóri. Hann hefur rifið leikhúsið upp úr þeim öldudal, sem það var sokkið í, verið naskur á viðfangsefni jafnt sem samstarfsmenn og markaðssett listina af aðdáunarverðri leikni... Svona alþýðuklassík á skilið að lifa, eins lengi og nokkur vill koma til að hlægja og gráta. Það er svo sem ekki víst að "kúltúrelítan" kunni að meta hana, hálærðir leikdómarar stórblaðanna sem sitja með stjörnublik í augum yfir innfluttri gervilist, útbrunninni framúrstefnu sem hefur löngu lifað sjálfa sig - hafi þá nokkurn tímann verið með henni lífsneisti. En þá er gott að vita einhver leikhús í höndum stjórnenda sem láta ekki nýjasta rétttrúnað gáfumannaliðs rugla sig í ríminu, heldur halda óhræddir sínu striki: að sýna leikrit sem fólk vill sjá.“
Sólveig Lára, gagnrýnandi RÚV, sagði í dómi sínum þann 5/11 að sýningin væri mjög áhrifamikil, hún væri djúpt snortin og um sé að ræða stórkostlegan leiksigur. Elísabet Brekkan sagði í Fréttablaðinu þann 6/11 að sýningin væri stórgóð og í einkar vel heppnaðri umgjörð, jafnframt því sem hún hrósar leikurum, lýsingu og búningum. Vigdís Arna Jónsdóttir frá Landpóstinum segir m.a. að leikritið sé djúpt og áhrifamikið og hér sé enn einn sigurinn. Ingibjörg Sigurðardóttir segir í Kistunni m.a. að hér sé um stórkostlegan samleik að ræða og Júlíus Júlíusson hjá Dagur.net segir m.a. að Ökutímar séu mögnuð sýning, hún opni augu og snerti.
Leikfélag Akureyrar hefur í nógu að snúast þessa dagana því leikritið Óvitar er enn sýnt nokkrum sinnum í viku fyrir fullu húsi og á aðventunni verður jólaleikritið Þú ert nú meiri jólasveinninn tekið til sýningar. Uppgangur Leikfélags Akureyrar er því síður en svo á undanhaldi og ljóst að það er í blússandi sókn sem ekki sér fyrir endann á.
|
https://www.akureyri.is/is/frettir/jafnrettisfraedsla-i-leikskolum-og-grunnskolum
|
Jafnréttisfræðsla í leikskólum og grunnskólum
Nýtt verkefni sem miðar að því að auka jafnréttis- og kynjasónarmið í leikskólum og grunnskólum er að hefja göngu sína. Leik- og grunnskólar í nokkrum bæjarfélögum hafa verið valdir til þátttöku og á Akureyri eru það Lundaskóli og Lundasel. Verið er að ráða verkefnisstjóra sem mun aðstoða þá skóla sem taka þátt við að vinna að verkefnum um jafnrétti og að innleiða jafnréttisstarf. Einnig verður sett upp vefsíða fyrir upplýsingar um jafnréttisfræðslu og verkefni til að nota í skólastarfi.
Í fréttatilkynningu frá Jafnréttisstofu segir: „ Með markvissri fræðslu og umræðu frá upphafi skólagöngu er hægt að gefa ungu fólki tækifæri til að taka ákvarðanir varðandi framtíð sína á eigin forsendum óháð staðalmyndum kynjanna og hefðbundnu starfsvali.
Meginmarkmið verkefnisins eru að efla jafnréttisfræðslu, að samþætta kynjasjónarmið í kennslu og að auka upplýsingaflæði um jafnréttismál. Verkefnið er tvíþætt: sett verður upp vefsíða þar sem upplýsingar um jafnréttisfræðslu verða aðgengilegar, auk upplýsinga um verkefni sem nota má í skólastarfi. Einnig verða fengnir grunnskólar og leikskólar til að sinna tilraunaverkefnum á sviði jafnréttismála og að nota vefsíðuna til kynningar á þeim.
Aðilar að verkefninu eru félagsmálaráðuneytið, Jafnréttisstofa, Jafnréttisráð, Reykjavíkurborg, Hafnarfjarðarbær, Kópavogsbær og Akureyrarbær. Einnig hafa eftirfarandi aðilar þegar ákveðið að styrkja þetta verkefni: Menntamálaráðuneytið, Þróunarsjóður grunnskóla, Samtök Atvinnulífsins, Landsvirkjun og Sparisjóður Norðlendinga. Leikskólar og grunnskólar hjá Akureyrarkaupstað, Hafnarfjarðarkaupstað, Reykjavíkurborg og Kópavogsbæ munu taka þátt í verkefninu.
Jafnréttisstofa hefur umsjón með verkefninu og hefur verið auglýst eftir verkefnisstjóra. Nánari upplýsingar eru veittar hjá Jafnréttisstofu: www.jafnrétti.is / [email protected] “
|
https://www.akureyri.is/is/frettir/pater-jon-sveinsson-en-kalladu-mig-nonna-2
|
Pater Jón Sveinsson - en kallaðu mig Nonna
Konur í Zontaklúbbi Akureyrar hafa unnið sýningu um ævi og störf Jón Sveinssonar - Nonna í tilefni þess að þann 16. nóvember eru 150 ár liðin frá fæðingu hans. Sigrún Björk Jakobsdóttir bæjarstjóri opnar sýninguna í Amtsbókasafninu á Akureyri laugardaginn 10. nóvember, klukkan 14.
Sýningin lýsir viðburðarríku lífshlaupi Nonna í máli og myndum. Ævisaga Nonna hefur ekki verið rituð á íslensku og því gefst hér tækifæri til að kynnast þessum einstaka manni betur sem á sínum tíma var einn besti sendiherra Íslands. Þarna má sjá glæsilega uppsetningu á spjöldum um ævi Nonna ásamt nokkrum munum. Á Amtbókasafninu má svo að sjálfsögðu finna bækur eftir Nonna bæði til útláns og til skoðunar á safninu.
Jón Stefán Sveinsson eða Nonni eins og hann var alltaf kallaður kvaddi móður sína 12 ára gamall og hélt út í hinn stóra heim. Hann gekk í kaþólskan menntaskóla, gerðist jesúítaprestur og síðar víðfrægur barnabókahöfundur. Nonni skrifaði bækur sínar á þýsku en þær voru síðar þýddar á yfir 30 tungumál. Nonni hafði einstaka frásagnarhæfileika og hélt fyrirlestra víða um heim, alls 5000 talsins. Áttræður fór hann í heimsreisu og dvaldi meðal annars í Japan í eitt ár. Nonni lést árið 1944 í Köln þar sem hann er jarðsettur.
Sýningin í Amtbókasafninu stendur til áramóta. Þýsk útgáfa hennar verður opnuð í Köln í Þýskalandi síðar í mánuðinum en þar á Nonni enn miklum vinsældum að fagna.
|
https://www.akureyri.is/is/frettir/opinn-fundur-skolanefndar-akureyrarbaejar
|
Opinn fundur skólanefndar Akureyrarbæjar
Skólanefnd boðar til opins fundar um málefni leikskóla og grunnskóla í Lundarhverfi á Akureyri í sal Lundarskóla þriðjudaginn 13. nóvember frá klukkan 20-22. Tilgangur fundarins er að heyra í foreldrum, starfsmönnum og öðrum bæjarbúum um málefni skólanna og safna þannig efni í sarpinn fyrir frekari stefnumótun um starfsemi þeirra. Á fundinum verða nokkur stutt innlegg en síðan gefst tækifæri til umræðu.
Fjallað verður m.a. um:
? Stöðu skólanna í dag og líklega þróun næstu árin
? Áherslur skólanna
? Umhverfi skólanna – aðgengi, umferðarmál o.fl.
Hressir krakkar að vinna verkefni á Þemadögum í Glerárskóla 7.-8. nóvember 2007
|
https://www.akureyri.is/is/frettir/thegar-ljosid-slokknar
|
,,Þegar ljósið slokknar?
Kynningar- og umræðufundur um geðhvörf verður á Amtsbókasafninu á Akureyri þriðjudaginn 13. nóvember klukkan 20. JPV útgáfa sendir nú frá sér bókina Þegar ljósið slokknar sem er áhrifamikil baráttusaga sonar og móður. Í bókinni segir frá Titus Dickens sem greindist sextán ára gamall með geðhvörf. Í hönd fóru erfið ár en Clare móðir hans gafst aldrei upp í glímunni við sjúkdóminn og kerfið. Clare og Títus byrjuðu að skrifa bókina saman en hann svipti sig lífi áður en verkinu var lokið.
Clare Dickens mun segja frá bókinni og reynslu sinni og Títusar sonar síns. Kjartan Þórarinsson leikari og góður vinur Títusar les valda kafla úr bókinni og Sigursteinn Másson segir sína sögu og lýsir reynslu sinni af íslenska geðheilbrigðiskerfinu.
Fundurinn er öllum opinn.
|
https://www.akureyri.is/is/frettir/uppselt-a-frostrosir-a-akureyri-6-desember-aukatonleikar
|
Uppselt á Frostrósir á Akureyri 6. desember - aukatónleikar.
Í tilefni fimm ára afmælis Frostrósa munu íslensku dívurnar halda jólatónleika í fjórum af fegurstu kirkjum landsins á aðventunni: Glerárkirkju á Akureyri, Stykkishólmskirkju, Ísafjarðarkirkju og Egilsstaðakirkju. Uppselt varð á tónleikana í Glerárkirkju örfáum klukkustundum og var því bætt við aukatónleikum sem verða klukkan 18.00 fimmtudaginn 6. desember.
Þetta er í fyrsta skipti í fimm ára sögu Frostrósa sem tónleikar eru haldnir um landið. Íslensku dívurnar eru Margrét Eir, Hera Björk, Heiða Ólafs og Regína Ósk sem í þessari tónleikaför syngja inn jólin með strengjakvartett, öðrum hljóðfæraleikurum og góðum gestum. Tónlistarstjóri er Karl O. Olgeirsson.
Eins og fram hefur komið í fjölmiðlum kemur Akureyri til greina sem heimabær Frostrósanna. Sérstök sjónvarpsútgáfa tónleikanna yrði þá tekin upp hér og sýnd út um allan heim. Forsvarsmenn Akureyrarkirkju hafa sýnt málinu áhuga og því er hugsanlegt að tónleikarnir verði teknir upp þar að ári. Þess má geta að upptökum frá tónleikunum í Hallgrímskirkju í fyrra verður sjónvarpað til yfir 20 landa um þessi jól og ná til tuga milljóna áhorfenda.
Miðasala er hafin á aukatónleikana á midi.is og á sölustöðum mida.is. Tónleikarnir í Glerárkirkju verða fimmtudaginn 6. desember kl. 20.30 en aukatónleikarnir verða klukkan 18.00.
|
https://www.akureyri.is/is/frettir/markadstorg-i-hlid-2
|
Markaðstorg í Hlíð
Hið árlega markaðstorg í Hlíð verður á laugardaginn þar sem heimilis- og starfsfólk öldrunarheimila mun bjóða vörur sínar til sölu. Að auki verða verslanirnar JMJ, Christa, Húsgögnin Heim, Janus, Halldór Ólafsson, Abaco, Blómabúðin Mímósa, Isabella og Mössubúð með vörur sínar til sölu. Markmið þessa framtaks er að koma til móts við þá sem ekki geta heilsu sinnar vegna farið í þreytandi verslunarferðir og um leið að skapa skemmtilegan dag í Hlíð.
Kaffihúsastemmning verður í anddyrinu en þar fá allir vísdóm með kaffibollanum sínum ásamt ljúfu harmónikuspili Ingimars Harðarsonar. Brauðgerð Kr. Jónssonar og Kexsmiðjan gefa bakkelsið með kaffinu og mun ágóði af kaffisölunni verða notaður í þágu íbúa öldrunarheimilanna. Mörg fyrirtæki hafa gefið lukkupakka sem verða seldir til fjáröflunar.
Markaðstorgið verður opið frá klukkan 13-16, laugardaginn 17. nóvember. Aðstandendur, vinir og velunnarar eru boðnir velkomnir að njóta dagsins með heimilis- og starfsfólki.
|
https://www.akureyri.is/is/frettir/vida-haldid-upp-a-200-ara-afmaeli-jonasar-hallgrimssonar-thann-16-november
|
Víða haldið upp á 200 ára afmæli Jónasar Hallgrímssonar þann 16. nóvember
Á degi íslenskrar tungu, föstudaginn 16. nóvember, verða 200 ár liðin frá fæðingu skáldsins Jónasar Hallgrímssonar. Að því tilefni mun forseti Íslands, herra Ólafur Ragnar Grímsson opna minningarstofu um Jónas á Hrauni í Öxnadal klukkan 13.15 á afmælisdegi skáldsins. Minningarstofan og fræðimannsíbúðin á Hrauni verða opin fyrir almenning 17. og 18. nóvember frá klukkan 13-18. Sömu daga verður hægt að fá kaffiveitingar á veitingahúsinu Halastjörnunni á Hálsi.
Ýmsir gripir til sýnis sem Jónas fór höndum um
Í tilefni að opnun minningarstofunnar hefur Þjóðminjasafn Íslands lánað skrifborð úr eigu Jónasar Hallgrímssonar og líkan af húsi því sem Jónas bjó síðast í í Kaupmannahöfn. Kristín Jónsdóttir listakona frá Munkaþverá lánar kaffiketil úr búi Rannveigar Hallgrímsdóttur á Steinsstöðum, systur Jónasar. Minjasafnið á Akureyri lánar skúfhólk úr eigu Rannveigar og ýmsa aðra gripi. Náttúrufræðistofnun Íslands og Danmarks Geologiske institut lána 10 steinasýni sem Jónas safnaði á ferðum sínum um Ísland, merkti og sendi til Kaupmannahafnar. Um helgina er því tækifæri til að sjá á Hrauni þá gripi sem Jónas fór sannarlega höndum um, eða voru fyrir á Steinsstaðaheimilinu þegar hann átti þar viðdvöl.
Bókin Jónas Hallgrímsson Ævimynd, kemur út
Þann 16. nóvember kemur út bókin Jónas Hallgrímsson Ævimynd, eftir Böðvar Guðmundsson skáld frá Kirkjubóli. Þann dag mun forseti Íslands, Ólafur Ragnar Grímsson, afhenda nemendum 10. bekkjar í Þelamerkurskóla fyrstu eintökin. Menningarfélagið Hraun ehf. hyggst gefa bókina öllum nemendum 10 bekkja í grunnskólum landsins.
Jónasarfyrirlestur í Ketilhúsinu 16. nóvember kl. 17.15
Í samstarfi við Akureyrarstofu er boðið til fyrirlestrar Helgu Kress prófessors, sem hún nefnir “Ég bið að heilsa: Landið, skáldskapurinn og konan í ljóðum Jónasar Hallgrímssonar”. Allir eru velkomnir og aðgangur ókeypis.
Leikskólabörn sýna á Glerártogi
Í tilefni af Degi íslenskrar tungu munu allir leiksólar bæjarins vera með sýningu á starfi sínu að undanförnu þar sem fjallað hefur verið um Jónas Hallgrímsson og verk hans. Sýningin verður á Glerártorgi og stendur frá 16.-21. nóvember.Á sýningunni verða bæði myndir af því sem börnin hafa verið að gera og einnig af þeim sjálfum við vinnu og nám.
Fífilbrekkuhópurinn syngur Jónasarlög Atla Heimis í Laugarborg
Dagskrá með lögum Atla Heimis Sveinssonar við ljóð Jónasar Hallgrímssonar á tvöhundruðasta afmælisári skáldsins. Söngbók Atla Heimis telur nú 26 lög og mun Fífilbrekkuhópurinn blaða í gegnum hana alla á tónleikunum á Laugaborg í Eyjafirði 16. nóvember. Hópnum til fulltingis er Arnar Jónsson leikari sem tengir lögin lífsferli Jónasar. í bakgrunni verða ljósmyndir Þorgerðar Gunnarsdóttur og aðrar myndir frá slóðum skáldsins sem hún hefur valið. Tónleikarnir hefjast klukkan 20.30.
Fífilbrekkuhópurinn er jafnframt að gefa út geisladisk með þessu efni en Atli Heimir hefur um árabil samið lög við ljóð Jónasar. Formleg útgáfa geisladisksins verður í Pennanum, Hafnarstræti á Akureyri klukkan 15.30 þann 16. nóvember og boðar hópurinn til blaðamannafundar að því tilefni
Glæsilegar sýningar fyrr á þessu ári
Akureyrarbær hefur tekið þátt í hátíðarhöldunum með sýningum og bókmenntadagskrá í samvinnu við nefnd menntamálarúðuneytisins um afmælisárið. Fyrr á árinu var sett upp metnaðarfull sýning í Ketilhúsinu þar sem 21 myndlistamaður sýndi verk sem unnin voru undir áhrifum frá Jónasi Hallgrímssyni og var sýningin afar fjölbreytt. Í Lystigarðinum á Akureyri var sett upp sýning á ljóðum eftir Jónas sem voru t.d. á skiltum víðsvegar um garðinn. Á sýningunni var meðal annars bekkur sem las ljóðið Ferðalok fyrir fólk sem á hann settist.
|
https://www.akureyri.is/is/frettir/grunnskolinn-i-hrisey-vinnur-fyrstu-verdlaun-i-raunveruleikn
|
Grunnskólinn í Hrísey vinnur fyrstu verðlaun í Raunveruleiknum.
Nemendur Grunnskólans í Hrísey tóku í dag á móti fyrstu verðlaunum í Raunveruleiknum í útibúi Landsbankans á Akureyri. Það var Ómar Örn Magnússon, umsjónarmaður Raunveruleiksins, sem afhenti nemendunum verðlaunin. Leikurinn stóð í fjórar vikur í október og nóvember og fengu nemendur Grunnskólans í Hrísey flest stig að meðaltali.
Raunveruleikurinn er gagnvirkur hermileikur, hannaður sem fjármála- og neytendafræðsla í efsta bekk grunnskóla. Í leiknum fá nemendur innsýn í þær ákvarðanir sem venjulegur þjóðfélagsþegn þarf að taka á lífshlaupi sínu og hvaða tækifæri og hindranir verða á vegi hans í lífinu. Þátttakendur setja sig í ákveðin spor og móta lífshlaup sitt í sem raunverulegustu aðstæðum, óháð sinni raunverulegu stöðu.
Samstaða nemenda í Grunnskólanum í Hrísey var mikil og lögðu allir 9. og 10. bekkingar (sem eru 5 nemendur) sig fram við að gera sitt besta. Það er því sannkallað gleðiefni í ekki stærri skóla að nemendur vinni til fyrstu verðlauna, en alls tóku um 1300 nemendur í 10. bekk vítt og breitt af landinu þátt í leiknum.
Hjördís Ýrr Skúladóttir,kennari, Rebekka Rún Helgadóttuir, Pascal Pálsson, Alma Björg Almarsdóttir, Ásgeir Kári Ómarsson, Dísa Rún Jóhannsdóttir, Ómar Örn Magnússon umsjónarmaður Raunveruleiksins.
|
https://www.akureyri.is/is/frettir/mannlif-i-skjolum
|
?Mannlíf í skjölum?
Norræni skjaladagurinn var haldinn um síðustu helgi en árlega vekja skjalasöfn á Norðurlöndunum athygli á starfsemi sinni með þessum hætti. Þema skjaladagsins í ár fjallar um einstaklinga í skjalasöfnum undir heitinu Mannlíf í skjölum. Markmiðið er að vekja áhuga á rannsóknum á persónusögu, beina athygli að heimildum sem koma að gagni við slíkar rannsóknir og þeim skjalasöfnum sem varðveita þau gögn.
Þjóðskjalasafn Íslands ásamt nokkrum héraðsskjalasöfnum hafa opnað sérstaka vefsíðu af þessu tilefni á slóðinni www.skjaladagur.is. Þar eru kynntar margar heimildir sem varpa ljósi á sögu einstaklinga undir tenglinum „Persónuheimildir“. Á síðunni má einnig sjá lista yfir skjöl sem Héraðsskjalasafnið á Akureyri geymir frá einstaklingum, félögum, verslunum og fyrirtækjum undir tenglinum „Einkaskjalasöfn“.
Héraðsskjalasafnið á Akureyri tekur þátt í skjaladagsvefnum og auk þess verður þessi vika, þ.e. 12. – 16. nóvember sérstaklega helguð þessu viðfangsefni. Fyrir þá sem ekki vita þá er safnið til húsa á 3. hæð í Brekkugötu 17, sama húsi og Amtsbókasafnið. Þar og á stigapöllum hússins munu liggja frammi sýnishorn af persónuheimildum og einkaskjalasöfnum, svo sem íbúaskrár, kirkjubækur, uppskrifta- og uppboðsbækur, bekkjarskrár, fasteignamatsskrár, ómagaskýrslur og margt fleira. Skjalaverðir taka vel á móti þeim sem vilja kynna sér „Mannlíf í skjölum“ og munu svara spurningum sem kunna að vakna um þetta efni.
Eitt af þeim mörgu skjölum sem eru til sýnis á Héraðsskjalasafninu á Akureyri
|
https://www.akureyri.is/is/frettir/olafur-ragnar-grimsson-opnar-minningarstofu-um-jonas-hallgri
|
Ólafur Ragnar Grímsson opnar minningarstofu um Jónas Hallgrímsson á Hrauni í Öxnadal
Forseti Íslands, herra Ólafur Ragnar Grímsson, opnaði í dag Minningarstofu um Jónas Hallgrímsson á Hrauni í Öxnadal. Hraun er fæðingastaður skáldsins og við þann stað hefur hann ætíð verið kenndur.
Á sýningunni er lífsdagbók Jónasar brugðið upp og henni skipt í æskuár, árin á Bessastöðum, Reykjavíkurtímann og Kaupmannahafnarárin og ferðalög hans um Ísland. Kort er á sýningunni sem sýnir rannsóknarferðir Jónasar um landið, yfirlit yfir veðurathugunarstöðvar sem hann átti frumkvæði að og gerð grein fyrir ritum hans í náttúrufræði. Jónas var fyrsti menntaði náttúrufræðingur landsins en hann lauk prófi í náttúruvísindum árið 1838 með jarðfræði og steinafræði sem sérgrein.
Jónas var einnig mikill nýyrðasmiður og á sýningunni má sjá allan þann fjölda orða sem hann bjó til, þar má nefna orðin: vonarstund, sálarylur, berjalaut, sporbaugur, miðflóttaafl og ljósvaki. Ýmsir hafa lánað Minningarstofunni muni sem tengjast Jónasi og má þar nefna að Þjóðminjasafn Íslands lánaði skrifborð úr eigu Jónasar og líkan af húsi sem Jónas bjó síðast í.
Minningarstofan og fræðimannsíbúðin á Hrauni verða opin fyrir almenning 17. og 18. nóvember frá klukkan 13-18 og er fólk hvatt til að nýta sér þetta boð um helgina.
Ólafur Ragnar Grímsson opnaði Minningarstofuna um Jónas Hallgrímsson á Hrauni í Öxnadal
Kristjana Arngrímsdóttir og Þórarinn Hjartarson frá Tjörn í Svarfaðardal fluttu tónlistaatriði.
Á sýningunni er kassi sem á eru letruð öll hin fjölmörgu nýyrði Jónasar Hallgrímssonar.
Það var glatt á hjalla við opnunina enda margir ánægðir með framtakið.
|
https://www.akureyri.is/is/frettir/opinn-fundur-skolanefndar-akureyrarbaejar-um-malefni-leikskola-og-grunnskola-giljahverfis
|
Opinn fundur skólanefndar Akureyrarbæjar um málefni leikskóla og grunnskóla Giljahverfis.
Skólanefnd boðar til opins fundar um málefni leikskóla og grunnskóla í Giljahverfi á Akureyri í sal Giljaskóla þriðjudaginn 20. nóvember kl. 20.00 – 22.00
Fjallað verður m.a. um:
Stöðu skólanna í dag og líklega þróun næstu árin
Áherslur skólanna
Umhverfi skólanna – aðgengi, umferðarmál o.fl.
Á fundinum verða nokkur stutt innlegg en síðan gefst tækifæri til umræðu. Tilgangur fundarins er að heyra í foreldrum, starfsmönnum og öðrum bæjarbúum um málefni skólanna og safna þannig efni í sarpinn fyrir frekari stefnumótun um starfsemi þeirra.
|
https://www.akureyri.is/is/frettir/endurbaetur-a-lod-glerarskola
|
Endurbætur á lóð Glerárskóla
Öðrum áfanga við endurbætur á lóð Glerárskóla er nú lokið en í honum fólust lagfæringar og uppsetning á leiktækjum austan við skólann. Grassvæði var þökulagt, settar voru upp nýjar rólur og klifurkastali ásamt fleiri tækjum. Undir rólum eru grasmottur en undir kastala og tækjum er fallvarnarundirlag úr gúmmíi. Hellulagt var að nýju, malbikað og settir upp skjólveggir. Mikil ánægja er með þennan áfanga og hafa leiktækin notið mikilla vinsælda meðal skólabarna.
Endurbæturnar við Glerárskóla hófust í sumar en í fyrsta áfanga fólst uppsetning á sparkvelli. Áætlað er að verkið verði unnið á a.m.k. þremur árum og er stefnt að áframhaldandi vinnu við endurbæturnar á næsta ári.
|
https://www.akureyri.is/is/frettir/bergthor-palsson-med-upplestur-og-synikennslu-a-amtsbokasafni
|
Bergþór Pálsson með upplestur og sýnikennslu á Amtsbókasafninu
Óperusöngvarinn Bergþór Pálsson mun á miðvikudaginn, 21. nóvember, klukkan 17.15 lesa upp úr bók sinni Vinamót: um veislur og borðsiði, á Amtsbókasafninu á Akureyri. Bókin er nýkomin út og þar sem nú fer í hönd tími veisla og matarboða er kjörið að kynna sér bókina frá fyrstu hendi.
Í fréttatilkynningu frá Amtsbókasafninu segir að þetta er stórglæsileg bók, fræðandi og skemmtilega skrifuð. Lífsgleði Bergþórs sé öllum kunn og því verði glatt á hjalla þegar hann kemur á Amtsbókasafnið til að kenna ýmsa siði.
- Hvað er kokteilklæðnaður?
- Á ég að lyfta glasi ef skálað er fyrir mér?
- Hvernig eru eftirréttahnífapör lögð á borð?
Þessum og fleirum spurningum mun Bergþór svara á miðvikudaginn en jafnframt verður hann með sýnikennslu og notar við það búnað frá Mímósa blómabúð. Skoða má myndband af Borgþóri að kenna borðsiði með því að smella hér.
|
https://www.akureyri.is/is/frettir/baejarstjorinn-a-akureyri-heimsaekir-lundaskola-og-siduskola-a
|
Bæjarstjórinn á Akureyri heimsækir Lundaskóla og Síðuskóla á Forvarnardaginn
Miðvikudaginn 21. nóvember er Forvarnardagur í öllum grunnskólum landsins. Þá verða kynnt nokkur heillaráð sem geta forðað börnum og unglingum frá fíkniefnum. Athygli foreldra unglinganna verður einnig vakin á þessum ráðum sem og allra fjölskyldna í landinu. Grunnskólarnir á Akureyri munu að sjálfsögðu taka þátt í Forvarnardeginum og mun Sigrún Björk Jakobsdóttir, bæjarstjóri, heimsækja Lundaskóla og Síðuskóla að þessu tilefni. Elín Margrét Hallgrímsdóttir, formaður skólanefndar, mun fara í Giljaskóla og Brekkuskóla að sama tilefni.
Forvarnardagurinn er haldin að frumkvæði forseta Íslands í samvinnu við Samband íslenskra sveitarfélaga, Íþrótta- og Ólympíusamband Íslands, Ungmennafélag Íslands, Bandalag íslenskra skáta, Reykjavíkurborg, Háskóla Íslands og Háskólann í Reykjavík.
Íslenskar rannsóknir hafa sýnt að þeir unglingar sem verja í það minnsta klukkustund á dag með fjölskyldum sínum, eru síður líklegir til að hefja neyslu fíkniefna. Að sama skapi sýna niðurstöður að mun ólíklegra sé að ungmenni sem stunda íþróttir og annað skipulagt æskulýðsstarf, falli fyrir fíkniefnum. Í þriðja lagi sýna rannsóknirnar fram á að því lengur sem ungmenni bíða með að hefja áfengisneyslu, þeim mun ólíklegra er að þau neyti síðar fíkniefna.
Dagskrá Forvarnardagsins í grunnskólum Akureyrar:
Brekkuskóli: Dagskrá frá klukkan 09:40-11:00. Tengiliður, Steinunn námsráðgjafi.
Oddeyrarskóli: Dagskrá frá klukkan 09:35-11:00. Tengiliður, Sigríður Margrét námsráðgjafi.
Lundarskóli: Dagskrá frá klukkan 08:15-10:00. Tengiliður, Þorgerður.
Síðuskóli: Dagskrá frá klukkan 09:40-11:00. Tengiliður, Ólöf Andrésdóttir.
Glerárskóli: Dagskrá frá klukkan 09:45-11:20. Tengiliður, Svava námsráðgjafi.
Giljaskóli: Dagskrá frá klukkan 08:00-10:00. Tengiliður, Þórunn Bergs.
|
https://www.akureyri.is/is/frettir/ithrottafelagid-akur-ithrottir-og-leikir-fyrir-fotlud-born
|
Íþróttafélagið Akur - Íþróttir og leikir fyrir fötluð börn
Íþróttafélagið Akur er nú að byrja að nýju með íþrótta- og leikjaæfingar fyrir fötluð börn og eru þær hugsaðar fyrir aldursbilið 0-11 ára. Æfingarnar verða í íþróttahúsi Glerárskóla á sunnudögum kl. 14.00-15.00 og munu hefjast þann 2. desember n.k. Ætlunin er að hafa 3 æfingar fyrir áramót og byrja svo aftur 6. janúar n.k.
Boðið verður upp á margskonar leiki og íþróttir. Nauðsynlegt er að börnin hafi með sér fylgdarmann til aðstoðar og stuðnings á æfingunum. Aðalmarkmiðið er að börnin skemmti sér vel og fái að kynnast íþróttum og hollri hreyfingu. Guðný Bachmann þroskaþjálfi sér um tímana.
Frekari upplýsingar veita Guðný Bachmann í S: 820-1663 og Jón Heiðar Jónsson í S: 895-8684
|
https://www.akureyri.is/is/frettir/akureyri-til-fyrirmyndar
|
Akureyri til fyrirmyndar
„Ég trúi því í einlægni, eftir að hafa séð uppbygginguna á Akureyri, að þar hefði Titus átt góða möguleika á að lifa af,“ sagði Clare Dickens á fundi Geðhjálpar á mánudagskvöldið. „Ég óska þess að mér takist að sannfæra lækna og sálfræðinga í Bandaríkjunum um að taka sér starfið þar til fyrirmyndar.“
Svanur Kristjánsson, formaður Geðhjálpar, tók undir með henni: „Það er ekki bara í Bandaríkjunum sem vantar úrræði eins og á Akureyri, heldur líka hérna í Reykjavík.“
Á Akureyri hefur verið gerð tilraun þar sem sveitarfélagið hefur tekið við stjórn geðheilbrigðismála af ríkinu og meðal annars komið upp þverfaglegri þjónustu fyrir börn með langvinna geðsjúkdóma.
„Þar er heilstætt kerfi fyrir þjónustu við geðsjúka,“ segir Svanur. „Samfélagið tekur á þessum sjúkdómum, bæði bráðaþjónustu og endurhæfingu og svo búsetu. Þar heyrir þetta allt undir bæjarstjórnina á Akureyri þannig að boðleiðir eru greiðar. Bæjarstjórnin hefur axlað pólitíska ábyrgð á velferð íbúanna.“ Svanur segir að fleiri sveitarfélög hafi sýnt frumkvæði, til dæmis Reykjanesbær og Fljótsdalshérað.
Sömu sögu er hinsvegar ekki að segja í Reykjavík að mati Svans. „Ástandið hérna er hreinlega skelfilegt. Málaflokkurinn fellur á milli ráðuneyta, félagsmálaráðuneytisins og heilbrigðisráðuneytisins. Þetta skarast allt við þjónustu borgarinnar og svo er Svæðisskrifstofa um málefni fatlaðra sem fylgir ekki mörkum sveitarfélagana. Í Hátúni eru til dæmis um hundrað manns sem eru öryrkjar vegna geðfötlunar, en það eru innan við tíu af þeim á skrá hjá Svæðisskrifstofu fatlaðra yfir þá sem þurfa þjónustu.“
Svanur segir að fólk þurfi þannig að margsanna veikindi sín hjá ólíkum stofnunum. „Á Akureyri veistu hvert þú átt að leita eftir þjónustu. Hér er þetta algjörlega fljótandi hvert þú átt að fara og hver ber ábyrgðina. Þetta kerfi er óskilvirkt og ógagnsætt.“
Í stjórnarsáttmála ríkisstjórnarinnar er kveðið á um að sveitarfélögin taki þennan málaflokk yfir á kjörtímabilinu. „Á meðan beðið er eftir því verður Reykjavíkurborg að sýna frumkvæði,“ segir Svanur. „Borgarstjórnin verður að axla ábyrgðina á velferð íbúanna eins og gert er á Akureyri og víðar.“
Morgunblaðið, 21. nóvember 2007, bls. 27.
|
https://www.akureyri.is/is/frettir/oldrunarheimili-akureyrar-fa-hofdinglega-gjof
|
Öldrunarheimili Akureyrar fá höfðinglega gjöf
Sæmdarhjónin Sigrún Bergmann og Stefán Hallgrímsson á Akureyri hafa nýverið fært Öldrunarheimilum Akureyrar afar góða gjöf, 18 vatnslitamyndir sem Stefán hefur málað, flestar úr gamla innbænum á Akureyri. Stefán lánaði öldrunarheimilunum þessar myndir þegar ný viðbygging við hjúkrunar- og dvalarheimilið Hlíð var opnuð fyrir rúmu ári síðan.
Myndirnar hafa glatt íbúa, starfsfólk, gesti og gangandi frá fyrstu tíð og vakið upp minningar, umræður og ánægju. Mikill fengur er að því að fá myndirnar að gjöf og munu þær gleðja þá sem á öldrunarheimilin koma um ókomna tíð. Öldrunarheimilin senda Sigrúnu og Stefáni innilegar þakkir fyrir gjöfina.
Sæmdarhjónin Sigrún Bergmann og Stefán Hallgrímsson
Hluti vatnslitamyndanna sem hjúkrunar- og dvalarheimilinu Hlíð fengu að gjöf
Stefán Hallgrímsson við olíumálverk af húsum úr innbænum, á vinnustofu sinni á heimili sínu.
|
https://www.akureyri.is/is/frettir/frettamyndir-i-110-ar
|
Fréttamyndir í 110 ár
Í tilefni af 110 ára afmæli Blaðamannafélagsins verður efnt til sérstakrar sýningar á fréttamyndum sem spanna þann tíma sem félagið hefur verið við lýði. Það var Þorvaldur Örn Kristmundsson, fyrrum formaður Blaðaljósmyndarafélags Íslands í tólf ár, sem valdi myndirnar.
Á sýningunni eru um 40 ljósmyndir eftir næstum jafn marga ljósmyndara. Leitast var við að tína til myndir sem teknar voru af blaðamönnum eða öðrum þeim sem höfðu sinnu og áhuga á að skrásetja fréttnæma atburði með þessari tækni. Hér er því um að ræða fréttaljósmyndir sem standa undir nafni þótt ljósmyndararnir sem myndirnar tóku hafi trúleg ekki skilgreint sig sem sérstaka fréttaljósmyndara. Það gerir myndir þeirra ekki síður áhugaverðar og í því úrvali mynda sem hér kemur fyrir almenningssjónir eru fjölmargar myndir frá því fyrir seinna stríð sem ekki hafa birst opinberlega áður.
Sýnir þetta safn fréttaljósmynda að hjörtu fréttaljósmyndara allra tíma slá í takt, hvort heldur það er í dag eða fyrir 110 árum.
Sýningin hefur staðið yfir í Kringlunni í Reykjavík og kemur nú norður. Hún mun verða opnuð í bókasafni Háskólans á Akureyri fimmtudaginn 22. nóvember kl 16:00. Bókasafn Háskólans á Akureyri er opið alla virka daga frá kl. 8:00-18:00 og á laugardögum frá kl. 12:00 – 15:00. Sýninginn mun standa yfir á bókasafninu til ca 10. desember. Allir eru velkomnir.
|
https://www.akureyri.is/is/frettir/sinfoniuhljomsveit-nordurlands-stulkan-i-turninum
|
Sinfoníuhljómsveit Norðurlands - Stúlkan í turninum
Sinfóníuhljómsveit Norðurlands heldur útgáfutónleika í Ketilhúsinu á sunnudaginn að tilefni útkomu nýs geisladisks. Um er að ræða tónverk eftir Snorra Sigfús Birgisson við ævintýrið um Stúlkuna í turninum eftir Jónas Hallgrímsson. Snorri Sigfús samdi tónverkið að beiðni Sinfóníuhljómsveitar Norðurlands sem flutti það síðan á skólatónleikum í grunnskólum á Norðurlandi haustið 2005.
Sagan fjallar um baráttu góðs og ills. Boðskapurinn er sígildur og skýr, hið góða mun sigra að lokum ef við sýnum nægilega trú og tryggð. Tónlistin túlkar söguna samhliða því sem hún er sögð. Upptaka á tónverkinu var gerð í tónlistarhúsinu Laugarborg í janúar árið 2006. Útgáfan er mjög vönduð og í bæklingi er ævintýri Jónasar prentað í heild sinni með myndskreytingum. Það er listakonan Veronica Nahmias sem bjó til myndir við söguna. Veronica er búsett í Hollandi og er vel þekkt þar í landi m.a. fyrir að myndskreyta barnabækur. Þá er í bæklingnum ritgerð eftir Pál Valsson sem hann nefnir Jónas og uglurnar.
Sinfóníuhljómsveit Norðurlands mun kynna geisladiskinn á tónleikum í Ketilhúsinu á Akureyri þann 25. nóvember kl. 16:00. Sögumaður er tónskáldið Snorri Sigfús Birgisson og stjórnandi er Guðmundur Óli Gunnarsson. Aðgangur er ókeypis en hægt er að kaupa geisladiskinn á staðnum.
|
https://www.akureyri.is/is/frettir/bjorg-thorhallsdottir-tonleikar-i-akureyrarkirkju
|
Björg Þórhallsdóttir - tónleikar í Akureyrarkirkju
Björg Þórhallsdóttir heldur útgáfutónleika í Akureyrarkirkju á sunnudaginn, 25. nóvember, klukkan 17 vegna útkomu sinnar þriðju sólóplötu sem ber nafnið Gullperlur. Platan hefur að geyma þekkt og sígild lög úr ýmsum áttum, meðal annars Adagio e. Albinoni, You’ll Never Walk Alone, Liljuna, Hugarheim (Nella Fantasia), Kveðju (Sól að morgni) og fleiri. Nokkur laganna verða flutt við ný íslensk ljóð.
Hljómsveitina skipa Arna Kristín Einarsdóttir þverflauta, Lára Sóley Jóhannsdóttir fiðla, Ármann Helgason klarínetta, Herdís Jónsdóttir lágfiðla, Elísabet Waage harpa, Sigurgeir Agnarsson selló, Jón Guðmundsson gítar, Borgar Þór Magnason kontrabassi, Hjörleifur Valsson fiðla og gestasöngvari er Bragi Bergþórsson tenór.
Forsala aðgöngumiða er á midi.is og hjá Pennanum Eymundssyni Hafnarstræti. www.bjorgthorhallsdottir.com
|
https://www.akureyri.is/is/frettir/syning-a-japonskum-noh-buningum-i-ketilhusinu
|
Sýning á japönskum Noh búningum í Ketilhúsinu
Sýning hinni japönsku menningararfleifð Noh, opnar í Ketilhúsinu klukkan 17 í dag. Það er Mr. Motokatsu Watanabe frá japanska sendiráðinu sem opnar sýninguna. Gestum sýningarinnar gefst kostur á að skoða í návígi undurfagra hönnun og stórkostlega vel unna búninga sem sjaldan sjást á Íslandi. Sýningin inniheldur nokkra glæsilega búninga, sem og ýmsa aukahluti sem hafa verið endurskapaðir úr upprunalegri mynd með mikillri gaumgæfni af Yamaguchi Noh Costume Reserch Centre í Kyoto í Japan. Búningar eru allir byggðir á margra alda gamalli hönnun og notast var við handbragð þess tíma.
Noh er ein af mikilvægustu menningararfleifðum Japans en saga þess spannar 600 ár. Noh leikhúsið var í miklum metum hjá samurai stríðsmönnum Japans en stétt þeirra hélt þessu listformi á lofti frá 14. til 19. aldar. Búningar leikaranna skipuðu strax viðamikið hlutverk þar sem þeir upphófu leikverkið og fegruðu Noh sviðið. Búningarnir eru fíngerðir og sýna vel hina miklu fagurfræði sem ríkir í Japan. Handbragð við gerð búninganna er einstakt en háþróuð tækni er notuð við vefnað og litun efnisins. Litirnir eru glæsilegir en litunarferlið er flókið og notaðar er sérvaldar jurtir og náttúruleg hráefni til að ná áhrifunum fram. Búningar Noh leikhússins skipa sérstakan sess í sögu japansks textíliðnaðar og í menningararfleifð Japans.
Í tengslum við sýninguna verða haldnir tveir fyrirlestrar þar sem listamaðurinn Hr. Akira Yamaguchi mun segja frá Noh búningunum og Noh leikhúsinu. Fyrri fyrirlesturinn verður miðvikudaginn 28.nóvember klukkan 12-13 og sá seinni föstudaginn 30.nóvember frá 17-18.
Sýningin í Ketilhúsinu stendur yfir frá 27. nóvember til 1.desember og er opnunartíminn frá 13 - 17 utan dagsins í dag en þá er opið 17-18
Það er sendiráð Japans, í samvinnu við Landsbókasafn Íslands, Menningarmiðstöð Listagili á Akureyri og Íslensk-Japanska Félagið sem býður til sýningarinnar á búningum og textílhönnun úr Noh leikhúsi Japans.
|
https://www.akureyri.is/is/frettir/mikill-voxtur-a-akureyri-einkennir-fjarhagsaaetlun-2008
|
Mikill vöxtur á Akureyri einkennir fjárhagsáætlun 2008
Áframhaldandi mikil og góð þjónusta og umfangsmiklar fjárfestingar í grunngerð samfélagsins verða á Akureyri næsta árið að því er fram kemur í fjárhagsáætlun bæjarins. Sigrún Björk Jakobsdóttir lagði áætlunina fram til fyrri umræðu á bæjarstjórnarfundi í gær, þriðjudaginn 27. nóvember.
Nokkrar helstu staðreyndir úr fjárhagsáætlun Akureyrarbæjar fyrir árið 2008 eru meðal annars þessar: Akureyringum hefur fjölgað um tæplega 2200 manns á sl. 10 árum og á árinu 2007 fjölgaði um 360 manns sem er ánægjuleg staðreynd.
Heildartekjur Akureyrarbæjar verða tæpir 13,2 milljarðar króna en heildargjöld tæplega 13 milljarðar skv. samstæðureikningi og rekstarafgangur því tæpar 260 milljónir.
Varðandi útgjöld Aðalsjóðs þá taka fræðslumálin rúman helming þeirra til sín eða 3,6 milljarða króna á næsta ári. Til æskulýðs- og íþróttamála fara rúmar 800 milljónir og til félagsmála rúmar 750 milljónir króna. Samtals eru þessir 3 málaflokkar með rúm 80% útgjalda Aðalsjóðs.
Áfram verður haldið að treysta undirstöður þeirrar miklu og góðu þjónustu sem Akureyrarbær býður íbúum sínum upp á, á öllum sviðum. Akureyrarbær hefur þau forréttindi að annast rekstur málefna fatlaðra, aldraðra og heilsugæslu auk annarrar hefðbundinnar þjónustu sveitarfélaga. Samþætting þjónustu á fjölmörgum sviðum hefur vakið landsathygli og er fyrirmynd annarra sveitarfélaga.
Fjárhagsáætlun ársins 2008 gerir líka ráð fyrir miklum fjárfestingum í grunngerð samfélagsins og er það í samræmi við málefnasamning meirihlutaflokkanna.
Samkvæmt framkvæmdayfirliti Akureyrarbæjar eru framkvæmdir A-hluta tæpir 2,2 milljarðar. Þar af eru 385 milljónir vegna fræðslu- og uppeldismála en hafist verður handa við byggingu Naustaskóla í nýjasta hverfi bæjarins.
Í Hofi menningarhúsi er áætlað að framkvæma fyrir 800 milljónir. Til æskulýðs- og íþróttamála verður varið 627 milljónum til framkvæmda og þar af fara 260 milljónir kr. til byggingar íþróttahúss Giljaskóla ásamt 262 milljónum kr. til uppbyggingar íþróttavalla í tengslum við Landsmót UMFÍ sem haldið verður á Akureyri 2009. Ýmsar framkvæmdir vegna gatnamála eru áætlaðar 642 milljónir. Í B-hluta eru 952 milljónir áætlaðar til framkvæmda og munar þar mestu um hlut Norðurorku eða sem nemur 521 milljón og framkvæmdum við fráveitumál sem nema 300 milljónum króna.
Skatttekjur aðalsjóðs ásamt framlagi úr jöfnunarsjóði sveitarfélaga eru áætlaðar tæpir 6,3 milljarðar króna og aðrar tekjur Akureyrarbæjar eru rúmir 6,9 milljarðar skv. samstæðureikningi.
Sigrún Björk Jakobsdóttir, bæjarstjóri og Hermann Jón Tómasson, formaður bæjarráðs, kynna fjárhagsáætlun Akureyrarbæjar 2008 fyrir fjölmiðlum.
|
https://www.akureyri.is/is/frettir/stadardagskra-21-ibuum-gefst-kostur-a-ad-koma-med-athugasemdir
|
Staðardagskrá 21 - íbúum gefst kostur á að koma með athugasemdir.
Rúmlega fimmtíu manns mættu á íbúaþing í Hlein miðvikudaginn 21. nóvember þar sem meðal annars voru kynnt drög að Staðardagskrá 21 fyrir Hrísey. Jón Birgir Gunnlaugsson verkefnastjóri umhverfismála og Jón Ingi Cæsarsson varaformaður umhverfisnefndar kynntu staðardagskrána. Töluverðar umræður urðu á fundinum og í framhaldinu var ákveðið að Staðardagskráin yrði aðgengileg á heimasíðunni og fólki gefinn möguleiki á að koma með athugasemdir.
Athugasemdir skulu sendast til Jóns Birgis Gunnlaugssonar á netfangið [email protected] fyrir 10. desember n.k. Smellið hér til að lesa Staðardagskrá 21.
|
https://www.akureyri.is/is/frettir/fullveldi-andans-barnabokahofundurinn-nonni-radstefna-um
|
Fullveldi andans - Barnabókahöfundurinn Nonni - Ráðstefna um Nonna haldin laugardaginn 1.desember í Ketilhúsinu frá 11-15
Næstkomandi laugardag verður haldin í Ketilhúsinu ráðstefna með yfirskriftinni Fullveldi andans – Barnabókahöfundurinn Nonni en eins og kunnugt er, er 150 ára fæðingarafmæli hans fagnað í ár. Ráðstefnan hefst klukkan 11 og stendur til 15.
Fyrirlesararnir á ráðstefnunni verða fjórir:
Jón Hjaltason: Börn á Akureyri á 19. öld
Gunnar F. Guðmundssom: Um “sannindi” í Nonnabókunum
Dagný Kristjánsdóttir: Barnabókahöfundurinn Nonni
Einar Kárason: Nonni í augum lesanda
Á ráðstefnunni verður frumsýnd hreyfimynd af Nonna sem fannst fyrir skömmu og er þetta líklega eina hreyfimyndin sem til er af rithöfundinum. Á ráðstefnunni verður einnig boðið upp á harmonikkuleik í flutningi Arnars Inga Tryggvasonar en Nonni lék einmitt á harmonikku og það má m.a. sjá í myndinni sem verður frumflutt á ráðstefnunni.
|
https://www.akureyri.is/is/frettir/ljosin-a-jolatrenu-a-radhustorgi-verda-tendrud-a-laugardaginn
|
Ljósin á jólatrénu á Ráðhústorgi verða tendruð á laugardaginn.
Kveikt verður á jólatrénu á Ráðhústorgi við hátíðlega athöfn á laugardaginn, 1. desember. Það er vinabær Akureyrar, Randers í Danmörku, sem að venju gefur Akureyrarbæ tréð.
Athöfnin hefst á Ráðhústorgi klukkan 17. Lúðrasveit Akureyrar leikur nokkur létt lög og stúlknakór Akureyrarkirkju, undir stjórn Eyþórs Inga Jónssonar syngur. Ávörp flytja Leif Mogens Reimann, sendiherra Dana á Íslandi, og Sigrún Björk Jakobsdóttir, bæjarstjóri. Ljósin á trénu verða tendruð klukkan 17.40 og að því loknu munu jólasveinarnir Hurðaskellir, Kjötkrókur og Kertasníkir kíkja í bæinn og syngja nokkur lög eins og þeim einum er lagið. Kynnir er Aðalsteinn Bergdal.
|
https://www.akureyri.is/is/frettir/styrktartonleikar-i-glerarkirkju
|
Styrktartónleikar í Glerárkirkju
Tónleikar verða haldnir í Glerárkirkju laugardaginn 1. desember klukkan 15, til styrktar Mæðrastyrksnefnd Akureyrar. Kvennakór Akureyrar og Gospelkór Akureyrar ásamt hljómsveit og Sigurði Ingimarssyni halda tónleikana og jafnframt flytja börn úr Brekkuskóla atriði úr söngleiknum Kraftaverk á Betlehemsstræti.
Á efnisskrá kóranna verða jólalög og önnur þekkt lög sem eiga vel við á þessum árstíma. Þetta er í fimmta skiptið sem tónleikar sem þessir eru haldnir og í fyrra safnaðist mjög vel. Það er einlæg von kóranna að fólk sjái sér fært að eiga notarlega stund í Glerárkirkju og að styrkja um leið mjög gott málefni.
Stjórnendur kóranna eru Arnór Brynjar Vilbergsson og Rannvá Olsen.
Í lok tónleikanna verður afraksturinn óskiptur færður Mæðrastyrksnefnd Akureyrar, því allt tónlistarfólkið gefur sína vinnu, auglýsendur auglýsa tónleikana ókeypis og Glerárkirkja gefur eftir leiguna.
|
https://www.akureyri.is/is/frettir/uthlutun-fyrstu-verkefnastyrkja-menningarrads-eythings
|
Úthlutun fyrstu verkefnastyrkja Menningarráðs Eyþings
Á miðvikudag úthlutaði Menningarráð Eyþings verkefnastyrkjum til menningarstarfs á starfssvæði Eyþings. Er þetta fyrsta úthlutun ráðsins og fór athöfnin fram í Þorgeirskirkju við Ljósavatn að viðstöddu fjölmenni. Alls bárust ráðinu 54 umsóknir um rúmar 37 milljónir. 25 verkefni hlutu styrk að upphæð rúmar 12 milljónir króna.
Ávörp fluttu Kristján L. Möller samgönguráðherra og Sigrún Björk Jakobsdóttir, formaður menningarráðs sem kynnti niðurstöður ráðsins. Flutt voru tónlistaratriði af styrkþegum sem og brot úr brúðuleiksýningu. Að þessu sinni féll hæsti styrkur ráðsins í skaut verkefnisins „Leikum saman“. Verkefnið „Leikum saman“ felur í sér uppsetningu á söngleiknum „Wake me up“ eftir Hallgrím Helgason rithöfund og listamann. Þátttakendur í söngleiknum er ungt fólk, nemendur á unglingastigi í grunnskólum og á framhaldsskólastigi. Listrænir stjórnendur eru Arnór B. Vilbergsson, tónlistarstjóri og Guðjón Davíð Karlsson, leikstjóri.
Menningarráð Eyþings vonar að styrkir þessir verði menningar- og listalífi á svæðinu hvatning til áframhaldandi góðra verka.
Styrkhafar að lokinni úthlutun: Mynd Skapti Hallgrímsson
Eftirtalin verkefni hlutu styrk Menningarráðs Eyþings árið 2007.
Heiti verkefnis
Umsækjandi
Allt í þróun: Allt um jól árið 2007
Myriam Dalstein
Álfadans og þrettándagleði í Mývatnssveit
Snow Magic, Mývatnsstofa og Atvinnurþr.fél Þing
Aðventuhátíð í Langanesbyggð
Fræðslu- og menningarnefnd Langanesbyggðar
Leiksýning í Grímsey
Kvenfélagið Baugur Grímsey
Afríkutónlist, vinnubúðir með ungmennum og leiðbeinendum
Tónlistarskóli Húsavíkur
Kartaflan í 200 ár
Akureyrarakademían
Fornleifaskóli barnanna
Fornleifaskóli barnanna,
Söngvaka í húminu
Kristjana Arngímsdóttir
Kammerkór Norðurlands - "að koma kórnum á kortið"
Kammerkór Norðurlands
Undirbúningur Barroksmiðju
Kammerkórinn Hymnodia
Börn syngja fyrir börn
Æskulýðskór Glerárkirkju
Afrísk tónlist í grunnskólum á Norðurlandi
Tónlistarskóli Hafralækjarskóla
Stuttmyndafestivalið Stulli
Stuttmyndafestivalið Stulli
Menning á Húsabakka
Menningar og listasmiðja á Húsabakka
Menningarerfðir og nýsköpun - 6 samstarfsverkefni
Safnasafnið
Réttardagur
Aðalheiður S. Eysteinsdóttir
Skólabúðir
Kiðagil
Skólatónleikar Sinfóníuhljómsveitar Norðurlands
Skólatónleikar Sinfóníuhljómsveitar Norðurlands
"Þú er nú meiri jólasveinninn"
Snow Magic "þú ert nú meiri jólasveinninn"
Íslensk þjóðlög og saga síldveiða við Ísland
Þjóðlagasetur sr. Bjarna þorsteinssonar og Síldarminjasafnið á Siglufirði
Útilegumenn í Ódáðahrauni
Svartárkot menning- náttúra
Barnabók um Gásir
Hörgárbyggð
Vetrardagskrá Tónlistarhússins Laugarborgar
Tónvinafélag Laugarborgar
Klókur ertu - Einar Áskell
Fígúra ehf.
Leikum saman
Arnór B. Vilbergsson og Guðjón Davíð Karlsson
|
https://www.akureyri.is/is/frettir/lif-og-fjor-i-husinu
|
Líf og fjör í Húsinu
Húsið, upplýsinga- og menningarmiðstöð fyrir ungt fólk frá 16 ára aldri er staðsett í Rósenborg, gamla Barnaskólanum á Akureyri. Húsið býður upp á innihaldsríka og uppbyggilega starfsemi á sviði menningar, lista, fræðslu og tómstunda og hefur starfsemin aldrei verið líflegri og fjölbreyttari. Húsið hjálpar ungu fólki að koma góðum hugmyndum í framkvæmd og veitir aðstöðu fyrir starfssemina.
Í Húsinu starfa eftirfarandi klúbbar:
Dungeons & Dragons eru alla miðvikudaga klukkan 14:30, er hlutverkaspilaklúbbur þar sem hressir krakkar láta drauma verða veruleika. Þetta er borðspil í anda kvikmyndarinnar Astrópíu. Byrjendahópar eru svo í boði alla laugardaga kl 16:00.
Samtökin 78 á Norðurlandi eru með fundi alla fimmtudaga frá kl 20 - 22. Ungliðahreyfingin var stofnuð í Húsinu og eftir aðeins mánaðar starfsemi tók hún við samtökunum á Norðurlandi. Sífellt fjölgar í hópnum sem nú telur um 20 manns. Hópurinn gerir ýmislegt skemmtilegt saman, hann horfir á myndbönd, fer á kaffihús eða spjallar saman. Vel er tekið á móti nýliðum. Áætlað er að halda Litlu Jól samtakanna nú í desember. Alfa og Haukur eru trúnaðarmenn samtakanna og er Alfa við nánast alla daga til tíu. Einnig er hægt að ná á Ölfu í síma 661 8058.
Ungt fólk með ungana sína eru alla þriðjudagsmorgna frá kl 10-12 og er opið öllum ungum foreldrum eða verðandi foreldrum. Hópur vinnur í samstarfi við Heilsugæslustöðina á Akureyri og annan hvern þriðjudag eru spennandi fyrirlestrar og ýmsar kynningar. Engin skráning nauðsynleg, bara að mæta á staðinn.
Fjörfiskarnir eru líflegur hópur krakka með fatlanir eða þroskaraskanir sem hittist á þriðjudagskvöldum kl 19-21 og á miðvikudögum kl 20-22. Breytilegt er hvort þau hittist í Húsinu eða skella sér í sund, bíó eða eitthvað annað spennandi.
Leikklúbburinn Saga mun starfa í Húsinu í vetur eins og undanfarin ár.
Huglist er hópur ungs fólks með geðraskanir. Þau koma saman í Húsinu tvisvar í mánuði og skapa list. Stefnan er tekin á listasýningar og ýmsa fleiri viðburði í framtíðinni.
Bekkjarkvöld eru haldin tvisvar í mánuði af krökkum úr MA. Þau horfa á myndbönd, borða pizzur og margt fleira, allt undir styrkri stjórn Tryggva Gilzenegger. Ef einhverjir vilja halda bekkjarkvöld þá er um að gera að hafa samband við forsvarsmenn Hússins og því verður reddað um hæl.
Rokkklúbburinn heldur tónleika og stendur fyrir DVD rokki á breiðtjaldinu með frægum og ófrægum böndum. Athygli er vakin á því að allir tónleikarnir eru með öllu vímulausir og það er áfengismælir sem allir þurfa að blása í við innganginn.
U-hópurinn er að fara af stað á næstu dögum en mun starfa í samstarfi við SÁÁ. Nánari upplýsingar birtast á næstu dögum. Um er að ræða hóp fólks sem er hættur vímuefna- og áfengisneyslu. Þau ætla að hittast og skemmta sér án vímuefna, fara í skíðaferðir og margt fleira. Einnig verða hópfundir með SÁÁ.
Í Húsinu er einnig hægt að fá hjálp við gerð ferilskráa og upplýsingar um hvernig best er að haga sér í atvinnuviðtali. Þá erum við með frábært tölvuver, leikjaherbergi, sal þar sem við höfum haldið ljóðakvöld, listasýningar, tónleika og leiksýningar. Við erum með myndavélar og klippiforrit fyrir stuttmyndagerð. Listaherbergi þar sem ungt fólk getur komið og skapað sína list sér að kostnaðarlausu. Við erum einnig með klúbbaherbergi og þar er þráðlaus nettenging. Þá erum við með sjónvarpsherbergi þar sem hægt er að horfa t.d. á Stöð 2 og meistaradeildina á Sýn. Að lokum er vert að benda á æfingaraðstöðu fyrir hljómsveitir sem allir geta nýtt sér.
Öllum stendur til boða að taka þátt í starfsseminni og koma með nýjar hugmyndir um starfssemi. Fylgist með á http://husid.net/ og http://www.myspace.com/husid
Alexander Nökkvi, Helga Maggý og Nanna ásamt félaga sínum, taka lagið á opnun myndlistasýningar í Húsinu í sumar.
Áhorfendur á tónleikum sem haldnir voru í október. Á tónleiknunum spiluðu Ten steps away, Silent Rivers og akureyrska bandið The Ones. Allir tónleikar í Húsinu eru vímulausir og er áfengismælir í hurðinni.
Frá myndlistasýningu sem haldin var í Húsinu í sumar, myndirnar eru eftir Ingu Rut Pétursdóttur.
Í Húsinu er æfingaaðstaða fyrir hljómsveitir sem allir geta nýtt sér.
|
https://www.akureyri.is/is/frettir/ljosahatid-a-radhustorgi-i-dag
|
Ljósahátíð á Ráðhústorgi í dag
Í tilefni af alþjóðadegi fatlaðra verður haldin Ljósahátíð á Ráðhústorgi í dag, 3. desember klukkan 17. Það eru Sjálfsbjörg á Akureyri og Þroskahjálp Norðurlands eystra sem standa að hátíðinni. Kveikt verður á friðarkertum, spiluð og sungin jólalög og í boði verða piparkökur og kakó. Forsvarsmenn hátíðarinnar vona að sem flestir sjái sér fært að mæta og eigi góða stund í félagsskap hver annars á torginu í dag.
|
https://www.akureyri.is/is/frettir/naustahverfi-2-afangi-somatun-9-45-tillaga-ad-deiliskip
|
Naustahverfi 2. áfangi, Sómatún 9 - 45. Tillaga að deiliskipulagsbreytingu.
Bæjarstjórn Akureyrar auglýsir hér með tillögu að deiliskipulagsbreytingu í Sómatúni 9-45, samþykkta í bæjarstjórn þann 27.11.2007, skv. 1. mgr. 26. gr. skipulags- og byggingarlaga nr. 73/1997.
Breytingin nær til lóða nr. 9-21, 23-31, 33-35 og 37-45 við Sómatún og felur m.a. í sér breytingar og tilfærslur á byggingarlínum og –reitum, fækkun íbúða ásamt því að nýtingarhlutfall og byggingarmagn minnkar.
Tillöguuppdráttur og greinargerð mun liggja frammi í þjónustuanddyri Akureyrarbæjar, Geislagötu 9, 1. hæð, næstu 6 vikur frá birtingu þessarar auglýsingar, þ.e. frá 5. desember 2007 - 16. janúar 2008, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarbæjar: http://www.akureyri.is undir: Auglýsingar og umsóknir / Skipulagstillögur.
Naustahverfi 2. áfangi. Tillaga að deiliskipulagsbreytingu.
Frestur til að gera athugasemdir er til og með miðvikudeginum 16. janúar 2008 og skal athugasemdum skilað skriflega til Skipulagsdeildar Akureyrarbæjar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
5. desember 2007
Skipulagsstjóri Akureyrarkaupstaðar.
|
https://www.akureyri.is/is/frettir/kjarnaskogur-grodrarstod-tillaga-ad-deiliskipulagi
|
Kjarnaskógur - Gróðrarstöð. Tillaga að deiliskipulagi.
Bæjarstjórn Akureyrarkaupstaðar auglýsir hér með tillögu að deiliskipulagi Kjarnaskógar – Gróðrarstöðvar, samþykkta í bæjarstjórn þann 27.11.2007, skv. 1. mgr. 25. gr. skipulags- og byggingarlaga nr. 73/1997.
Skipulagsmörkin liggja í norðri að óbyggðu svæði, í austri meðfram Kjarnabraut, í suðri að Kjarnaskógi og í vestri að tjaldsvæðinu á Hömrum. Markmið skipulagsins er að gera Sólskógum ehf., og Skógræktarfélagi Eyfirðinga kleift að þróa starfsemi sína til frambúðar á svæðinu, með möguleika á þeirri uppbyggingu sem slík starfsemi þarfnast.
Tillöguuppdráttur mun liggja frammi í þjónustuanddyri Akureyrarkaupstaðar, Geislagötu 9, 1. hæð, næstu 6 vikur frá birtingu þessarar auglýsingar, þ.e. frá 5. desember 2007 - 16. janúar 2008, svo að þeir sem þess óska geti kynnt sér tillöguna og gert við hana athugasemdir. Tillagan er einnig birt á heimasíðu Akureyrarkaupstaðar: http://www.akureyri.is undir: Auglýsingar og umsóknir/Skipulagstillögur.
Deiliskipulagsuppdráttur.
Skýringaruppdráttur.
Greinargerð.
Frestur til að gera athugasemdir er til og með miðvikudeginum 16. janúar 2008 og skal athugasemdum skilað skriflega til Skipulagsdeildar Akureyrarbæjar, Geislagötu 9, 3. hæð. Hver sá sem ekki gerir athugasemdir við tillöguna innan þessa frests telst vera henni samþykkur.
5. desember 2007
Skipulagsstjóri Akureyrarkaupstaðar.
|
https://www.akureyri.is/is/frettir/starfsendurhaefing-nordurlands-hlytur-hvatningarverdlaun
|
Starfsendurhæfing Norðurlands hlýtur hvatningarverðlaun
Starfsendurhæfing Norðurlands hlaut í gær hvatningarverðlaun Öryrkjabandalags Íslands í flokki stofnana. Þetta er í fyrsta sinn sem slík verðlaun eru afhent og voru þau veitt í þremur flokkum. Í flokki einstaklinga var Freyja Haraldsdóttir verðlaunuð og Móðir náttúra í flokki fyrirtækja. Það var forseti Íslands, herra Ólafur Ragnar Grímsson, sem afhenti verðlaunin. Sex voru tilnefndir í hverjum flokki.
Stofnaðilar Starfsendurhæfingar Norðurlands eru Akureyrarbær, Félags- og skólaþjónusta Þingeyinga, FSA, Framhaldsskólinn á Húsavík, Heilbrigðisstofnun Þingeyinga, KEA, Lífeyrissjóður Norðurlands, Símenntunarmiðstöð Eyjafjarðar, Svæðisvinnumiðlun NE og Atvinnuþróunarfélag Eyjafjarðar v/Vaxtarsamnings Eyjafjarðar.
Hlutverk Starfsendurhæfingar Norðurlands er að veita starfsendurhæfingu þeim einstaklingum sem vegna veikinda, slysa og félagslegra erfiðleika eru að vinna að endurkomu út á vinnumarkaðinn. Viðskiptavinir fyrirtækisins eru einstaklingar sem eru á örorku/endurhæfingarlífeyri hjá Tryggingastofnun og lífeyrissjóðum, fólk sem er á bótum hjá Svæðisvinnumiðlun eða sveitarfélagi. Þjónusta Starfsendurhæfingar Norðurland nýtist þeim einstaklingum sem vilja á markvissan hátt vinna að því að breyta stöðu sinni og stefna út á vinnumarkaðinn á ný.
Hugmyndarfræðin gengur út á að þátttakandinn kemur með virkum hætti að sinni endurhæfingu strax í upphafi og byrjar þ.a.l. strax að axla ábyrgð á sinni endurhæfingu. Um er að ræða námstengda endurhæfingu en þátttakendur stunda nám á framhaldsskólastigi ýmist frá VMA eða Framhaldsskólanum á Húsavík. Auk þess er boðið upp á fjármálaráðgjöf, sálfræðistuðning, hópefli/sjálfsstyrkingu og líkamsþjálfun. Upplýsingarnar um Starfsendurhæfingu Norðurlands eru fengnar á heimasíðunni www.ein.is
|
https://www.akureyri.is/is/frettir/kirkjubaer-opnar-a-radhustorgi
|
Kirkjubær opnar á Ráðhústorgi
Ný kirkjumiðstöð á Akureyri var opnuð við hátíðlega athöfn 1. desember. Kirkjumiðstöðin ber heitið Kirkjubær og er staðsett við Ráðhústorg. Kirkjubær er samstarfsverkefni Vígslubiskupsembættisins á Hólum, Eyjafjarðarprófastdæmis og Æskulýðssambands kirkjunnar. Þar verður til sölu efni frá Skálholtsútgáfunni og þar má fá upplýsingar um kirkjustarfið. Opnunartími verður frá 11 – 15 alla virka daga í desember.
Húsfyllir var við opnun Kirkjubæjar en það var sr. Jón Aðalsteinn Baldvinsson, vígslubiskup, sem leiddi blessunarathöfnina. Í lok athafnarinnar tók Pétur Björgvin Þorsteinsson formaður ÆSKEY á móti Friðarloganum frá tveimur ungum skátum. Með útbreiðslu Friðarlogans vilja skátar gefa öllum hlutdeild í einkunnarorðum Baden Powells stofnanda skátahreyfingarinnar um að gera heiminn örlítið betri. Að sögn Péturs var það kærkomið tækifæri að fá að taka við loganum frá skátunum, ekki síst í ljósi þess að næsta sumar verður landsmót skáta haldið á Akureyri, en þar mun ÆSKEY væntanlega vera með trúarlega þjónustu.
Eftir athöfnina var opið hús og þáðu um 350 manns kakó og piparkökur. Það var kalt þennan dag og fannst fólki gott að kíkja inn, ylja sér við kakósopann og svala menningarþorstanum með því að skoða sýningu á ljósmyndum Paul Jeffrey sem starfar fyrir Alþjóðaneyðarhjálp kirkna, ACT, sem Hjálparstarf kirkjunnar er aðili að. Ljósmyndirnar voru teknar í Darfurhéraði í Súdan í júlí 2007 og telur heildarsýningin um 230 ljósmyndir. Hluti þessara mynda er nú til sýnis í Kirkjubæ og safnaðarheimilum Glerárkirkju og Dalvíkurkirkju í desember og segja sögu íbúa í Darfur.
Starfsmenn Kirkjubæjar eru Jóna Lovísa Jónsdóttir, umsjónarmaður Kirkjubæjar og framkvæmdastjóri ÆSKÞ, Guðmundur Guðmundsson, héraðsprestur og Ásta Garðarsdóttir, umsjónarmaður vinaheimsókna. Auk þess munu prófastur Eyjafjarðarprófastdæmis og vígslubiskup hafa þar aðstöðu. Frekari upplýsingar má finna á vef Eyjafjarðarprófastdæmis á slóðinni http://www.kirkjan.is/eyjafjardarprofastsdaemi/ og í síma 462 6680.
Sr. Jón Aðalsteinn Baldvinsson, vígslubiskup, leiðir blessunarathöfnina.
Pétur Björgvin Þorsteinsson tekur við Friðarljósinu frá ungum skátum
|
https://www.akureyri.is/is/frettir/fridarteikningar-akureyrskra-og-japanskra-barna-skreyta-vegg
|
Friðarteikningar akureyrskra og japanskra barna skreyta veggi Ketilhússins
Í dag opnar í Ketilhúsinu klukkan 16 sýning á teikningum japanskra og akureyrskra barna, þar sem viðfangsefnið er "Friður" - sem á einkar vel við í jólamánuðinum.
Sýningin var upphaflega sett upp í Borgarbókasafninu í Reykjavík í tilefni þess að friðarsúla Yoko Ono var tendruð á afmælisdegi John Lennons 9. október síðastliðinn. Þá mátti sjá teikningar reykvíkskra barna úr þremur leikskólum og einum grunnskóla, en nú má sjá myndir nemenda úr Lundarskóla og Hlíðarskóla, auk mynda barna frá japönsku borginni Chiryu.
Mjög falleg sýning sem á erindi við alla í friðarmánuðinum desember.
Opnunartímar:
5.- 6. desember 13-17
7. desember 16-21
8.- 9. desember 13-18
13.-14. desember 16-21
15.-16. desember 13-18
Sýningin stendur til 16. desember.
|
https://www.akureyri.is/is/frettir/namskeid-fyrir-foreldra-barna-med-hegdunarvanda
|
Námskeið fyrir foreldra barna með hegðunarvanda
Öðru PMT foreldranámskeiðinu hér á Akureyri er nú lokið en 10 foreldrar alls 17 barna sátu námskeiðið að þessu sinni. Námskeiðið er fyrir foreldra barna sem eiga í erfiðleikum með hegðun eða skap eða eru í áhættu vegna hegðunarvanda. Á námskeiðinu eru kenndar styðjandi uppeldisleiðir, s.s. skýr fyrirmæli, hvatning, að setja mörk, lausnarleit, eftirlit og tengsl við skóla.
Þátttakendur hittast átta sinnum, í sjö skipti vikulega en síðan er eitt í eftirfylgd. Námskeiðið er niðurgreitt af Akureyrarbæ og einnig hefur Akureyrardeild Rauða-Krossins styrkt útgáfu á námsefni.
Stefnt er að því að nýtt námskeið hefjist þann 15. janúar 2008. Nánari upplýsingar gefur Þuríður Sigurðardóttir verkefnisstjóri PMT á Skóladeild Akureyrarbæjar, [email protected], s. 460-1417.
|
https://www.akureyri.is/is/frettir/fartolvur-fyrir-grunnskolakennara
|
Fartölvur fyrir grunnskólakennara
Fljótlega eftir áramót verða allir kennarar við grunnskóla Akureyrar komnir með fartölvur til umráða í starfi sínu. Þetta var ákveðið við endurskoðun fjárhagsáætlunar 2007. Áður höfðu umsjónakennarar fengið fartölvu til umráða en nú fá kennarar sem ekki hafa umsjón með bekk fartölvu til afnota í kennslu og samskiptum við foreldra. Hér er um 100 fartölvur að ræða eða 11 milljóna króna fjárfestingu fyrir Akureyrarbæ.
Nemendur í Glerárskóla
|
https://www.akureyri.is/is/frettir/skidalandslidid-aefir-i-hlidarfjalli
|
Skíðalandsliðið æfir í Hlíðarfjalli
Skíðalandsliðið var á dögunum við æfingar í Hlíðarfjalli. Aðstæður voru hinar bestu og þar var flest okkar besta skíðafólk saman komið ásamt þjálfara sínum, Pavel Cebulj frá Slóvaníu. Meðal þess var Björgvin Björgvinsson, skíðamaðurinn knái frá Dalvík, en hann undirbýr sig nú fyrir heimsbikarmót sem haldið verður í Austurríki um næstu helgi.
Guðmundur Jakobsson, formaður Alpagreinanefndar Skíðasambands Íslands, segir að tekist hafi að skapa aðstæður í Hlíðarfjalli á heimsmælikvarða, æfingabrekkan hafi verið undirbúin sérstaklega, meðal annars með því að sprauta vatni á hana. Æfing landsliðsins hér norðan heiða tengist flutningi Skíðasambands Íslands til Akureyrar og að Hlíðarfjall er nú orðið að heimavelli þess. Áætlað er að skíðalandsliðið komi aftur saman til æfinga í Hlíðarfjalli 20.-23. desember.
Skíðalandsliðið við æfingar í Strompbrekku í Hlíðarfjalli. Þjálfari liðsins, Pavel Cebulj, vakti heila nótt til að vökva brekkuna þannig að aðstæður hennar urðu á heimsmælikvarða.
|
https://www.akureyri.is/is/frettir/kraftaverk-i-betlehemstraeti-faer-godar-vidtokur
|
?Kraftaverk í Betlehemstræti? fær góðar viðtökur.
Um helgina var söngleikurinn „Kraftaverk í Betlehemstræti“ frumsýndur og fékk hann afar góðar viðtökur. Það eru nemendur í 6.-10. bekk Brekkuskóla sem setja verkið á svið ásamt Guðjóni Davíð Karlssyni leikstjóra og Arnóri B. Vilbergssyni tónlistarstjóra. Verkið er tæpar 60 mínútur að lengd og um 27 leikarar taka þátt í verkinu ásamt þeim sem koma að undirbúningi, sviðsmynd o.fl. Söngleikinn þýddi fyrrverandi aðstoðarskólastjóra Brekkuskóla Ágúst Jakobsson.
Söngleikurinn er með gamansömu ívafi og öllu því sem fyllir hug og hjörtu fólks á aðventunni. Fyrir leiksýningar rekur 10. bekkur kaffihús og býður til sölu kaffi og piparkökur/smákökur sem nemendur hafa bakað. Þetta er liður í fjáröflun fyrir skólaferðalag að vori. Næstu sýningar eru í kvöld og á morgun. Verð á almennar sýningar er kr 500.- fyrir alla. Á morgun fer leikarahópurinn einnig í Ketilhúsið og syngur á opnunarhátíð jólamarkaðsins klukkan 16.00.
Sjá dagskrá Aðventuævintýris á slóðinni: www.akureyri.is/adventuaevintyri
Frá sýningunni „Kraftaverk í Betlehemstræti“ sem nemendur í Brekkuskóla hafa sett upp.
|
https://www.akureyri.is/is/frettir/opnad-i-hlidarfjalli-i-dag
|
Opnað í Hlíðarfjalli í dag
Nú er skíðaveturinn hafinn af fullum krafti í Hlíðarfjalli á Akureyri. Opnað verður fyrir almenning í dag klukkan 17, í lyfturnar Fjarkann, Auði og Stromplyftu. Aðrar lyftur verða opnaðar á næstu dögum eftir því sem snjóalög leyfa.
Opnunin nú er að öllu leyti hinu öfluga snjóframleiðslukerfi að þakka. Snjóframleiðslukerfið er rekið með stuðningi Vina Hlíðarfjalls sem er hópur fyrirtækja, öll eru leiðandi í íslensku atvinnulífi, sem vilja með stuðningi sínum renna styrkum stoðum undir rekstur skíðasvæðisins í Hlíðarfjalli.
Um helgina og næstu daga verður hefðbundin opnunartími. Í kringum jól og áramót verður mikið opið í fjallinu, því gert er ráð fyrir góðu færi í fjallinu yfir hátíðarnar.
|
https://www.akureyri.is/is/frettir/nog-ad-gera-a-adventuaevintyri-a-akureyri-adventutonleikar
|
Nóg að gera á Aðventuævintýri á Akureyri - Aðventutónleikar SN með einsöng Garðars Thors Cortes og Jólaannir í Laufási
Eins og sjá má á dagskrá Aðventuævintýris er mikið um að vera á Akureyri alla aðventuna. Þessa helgi getur tónlistaráhugafólk til að mynda notið umfangsmikilla aðventutónleika Sinfóníuhljómsveitar Norðurlands undir stjórn Guðmundar Óla Gunnarssonar. Tónleikarnir fara fram í Íþróttahöllinni á Akureyri en auk Sinfóníuhljómsveitarinnar koma fram Garðar Thór Cortes sem mun syngja einsöng, Lára Sóley Jóhannsdóttir leikur einleik á fiðlu og einnig kemur fram með hljómsveitinni Söngfélagið Sálubót, sem er blandaður kór er starfar í Suður-Þingeyjarsýslu. Tónleikarnir hefjast klukkan 18 og efnisskráin samanstendur af jóla- og aðventutónlist, m.a. eftir Antonio Vivaldi, Ottorino Respighi, Leroy Anderson og útsetningar á jólatónlist eftir Óskar Einarsson og Guðmund Óla Gunnarsson svo eitthvað sé nefnt.
Jólaannir í Laufási
Þeir sem vilja anda að sér gamaldags lokkandi jólailmi ættu að heimsækja gamla bæinn í Laufási en þar verður gömul og góð jólastemmning endurlífguð á sunnudaginn frá 14-16. gestum gefst kostur á að fylgjast með undirbúningi jólanna eins og hann var í gamla sveitasamfélaginu. Gamlar íslenskar stemmur og jólalög verða flutt, laufabrauð verður skorið og steikt og gott ef nokkrir forvitnir jólasveinar sem standast ekki hangikjötsilm verða ekki á ferðinni. Það er Laufásshópurinn ásamt fjölda annarra velunnara Gamla bæjarins standa að dagskránni.
Skoðið dagskrá Aðventuævintýris á slóðinni www.akureyri.is/adventuaevintyri
|
https://www.akureyri.is/is/frettir/opid-hus-i-hofi
|
Opið hús í Hofi
Menningarhúsið Hof verður til sýnis fyrir almenning sunnudaginn 9. desember, klukkan 13-15. Mögulegt verður að ganga um fyrstu hæðina og líta inn í aðalsal hússins sem kemur til með að rúma 500 manns í sæti. Þannig gefst tækifæri til að kynna sér þá gífurlegu möguleika sem í húsinu felast og kynnast byggingunni af eigin raun.
Af öryggisástæðum verður farið inn í bygginguna í 30-40 manna hópum og fær hver hópur leiðsögn um húsið. Hver ferð tekur um 15-20 mínútur og því verður ekki löng bið eftir að komast að. Fólk er hvatt til að mæta og kynna sér þessa miklu framkvæmd. Gestir sem hyggjast taka með sér börn eru vinsamlegast beðnir að grípa reiðhjólahjálma með sér.
Þversnið af Hofi Menningarhúsi.
Framkvæmir ganga vel í Hofi Menningarhúsi. Þessi mynd er tekin í desember 2007.
|
https://www.akureyri.is/is/frettir/jolamarkadur-opnar-i-ketilhusinu-i-dag
|
Jólamarkaður opnar í Ketilhúsinu í dag
Í dag mun Ketilhúsið taka á sig nýja og skemmtilega mynd þegar þar opnar jólamarkaður með norðlensku handverki. Á boðstólum verða munir úr leir, viði, gleri, ull, beinum, silfri og steinum svo dæmi sé tekið. Handverksfólkið kemur meðal annars frá Akureyri, Fjallabyggð og úr Aðaldalnum.
Við opnun Jólamarkaðarins í dag klukkan 16 munu nemendur úr Brekkuskóla á Akureyri syngja lög úr jólasöngleiknum Kraftaverk á Betlehemstræti sem þau hafa sett upp og sýndur í skólanum þessa dagana. Á efri hæð Ketilhússins er föndurhorn fyrir börnin í boði Pennans Eymundsson og hægt verður að kaupa veitingar hjá Kvenfélaginu Baldursbrá.
Opnunartími Jólamarkaðarins:
Föstudagur 7. desember 16-21
Laugardagur 8. desember 13-18
Sunnudagurinn 9. desember 13-18
Markaðurinn er svo lokaður mánudag-miðvikudags en opnar aftur fimmtudaginn 13. desember og er opinn fram á sunnudaginn 16. desember.
Bærinn skartar sínu fegursta í dag þar sem hvít mjöllin liggur yfir öllu og gerir jólastemninguna enn hátíðlegri.
|
https://www.akureyri.is/is/frettir/aflid-faer-rausnarlegan-styrk-fra-lay-low-og-leikfelagi-akure
|
Aflið fær rausnarlegan styrk frá Lay Low og Leikfélagi Akureyrar
Lay Low, Lovísa Elísabet Sigrúnardóttir, hefur ánafnað ágóða sínum af sölu nýs geisladisks með tónlistinni úr Ökutímum til Aflsins á Akureyri, samtaka gegn heimilis- og kynferðisofbeldi. Geisladiskurinn inniheldur fimm frumsamin lög Lovísu við verkið ásamt átta tökulögum úr smiðju Dolly Parton sem jafnframt eru flutt í sýningunni. Leikfélag Akureyrar ánafnar einnig ágóða af síðustu sýningu ársins til sömu samtaka.
Leiksýningin Ökutímar hefur vakið aðdáun gagnrýnenda og áhorfenda en einnig vakið sterk viðbrögð enda umfjöllunarefnið viðkvæmt. Ökutímar lýsir ævi konu sem varð fyrir kynferðislegri misnotkun á unga aldri en Lay Low flytur alla tónlistina í sýningunni. Í gær var efnt til umræðna að lokinni sýningu Ökutíma í tilefni 16 daga átaks gegn kynbundnu ofbeldi. Þar kynnti Lovísa fulltrúum Aflsins þessa ákvörðun sína.
Aflið var stofnað á Akureyri árið 2002 í framhaldi af tilraunastarfsemi Stígamóta þar sem í ljós kom mikil þörf fyrir samtök af þessu tagi. Starfsemin byggir á forsendum þolenda kynferðislegs ofbeldis og/eða heimilisofbeldis. Þolendur geta sótt stuðning og fræðslu hjá samtökunum. Aflið er fyrir alla sem hafa orðið fyrir kynferðisofbeldi og/eða heimilisofbeldi og aðstandendur þeirra s.s. maka, foreldra, systkini og vini sem óska eftir ráðgjöf og er öll þjónusta þeim að kostnaðarlausu.
Heimasíða Aflsins á Akureyri: http://aflid.muna.is
Heimasíða Lay Low:http://www.myspace.com/baralovisa
Heimasíða Leikfélags Akureyrar: http://www.leikfelag.is
|
https://www.akureyri.is/is/frettir/merk-timamot-i-sogu-gasaverkefnisins
|
Merk tímamót í sögu Gásaverkefnisins
Sjálfseignarstofnunin Gásakaupstaður ses var stofnuð fimmtudaginn 6.desember á Minjasafninu á Akureyri. Að stofnuninni standa Akureyrarbær, Dalvíkurbyggð, Eyjafjarðarsveit, Gásafélagið, Grýtubakkahreppur, Hörgárbyggð, Minjasafnið á Akureyri, Svalbarðsstrandarhreppur og Laufáshópurinn (Gásahópurinn). Við þetta merka tækifæri veittu bæði Fjárfestingarbankinn Saga Capital og KEA svf stofnuninni styrk sem mun fara í uppbyggingu þjónustu á Gásum strax á næsta ári.
Gásakaupstaður, sem eru friðlýstar fornleifar í umsjá Fornleifaverndar ríkisins, er 11 km norðan við Akureyri. Hvergi á Íslandi eru varðveittar jafnmiklar mannvistarleifar frá verslunarstað frá miðöldum eins og á Gásum, en Gásakaupstaður var helsti verslunarstaður á Norðurlandi um tíma. Frá árunum 2001 -2006 stóð yfir viðamikil fornleifarannsókn sem gaf margar fornvitnilegar niðurstöður sem ýttu enn frekar undir hugmyndavinnu varðandi uppbyggingu þjónustu á svæðinu. Hugmyndirnar að uppbyggingunni eru mótaðar til þess að vernda fornleifarnar og miðla með skemmtilegum og fróðlegum hætti sögu og náttúru staðarins á faglegan hátt. Hugmyndirnar felast m.a. annars í því að gera miðaldakaupstaðinn á Gásum lifandi á ný þar sem handverksfólk verður að störfum og leik. Áherslan verður á miðaldir: verslun, viðskipti, handverk og iðnað. Gásir verða um leið afþreyingargarður með menningarlegu ívafi sem byggir á fornleifum, sögu og náttúru staðarins. Byggja á upp spennandi og einstakt leiksvæði í miðaldastíl, reisa þjónustubyggingu, sem hýsa mun framúrskarandi sýningu þar sem skemmtimennt er höfð að leiðarljósi, en hún myndi einnig hýsa minjagripaverslun, veitingasölu, fjölnota sal og síðast en ekki síst veita fræðimönnum á ýmsum sviðum afdrep til rannsókna.
Á næsta ári er ætlunin að setja upp fræðsluskilti og stíga auk þess sem unnið verður að því í samvinnu við Fornleifavernd ríkisins að ganga frá búðartóftunum sem grafið hefur verið í síðustu árin. Í síðustu viku úthlutaði Þjóðhátíðarsjóður veglegum styrk til þess að vinna að frágangi og varðveislu á búðartóftunum. Menningarráð Eyþings hefur styrkt stofnunina til þess að skrifa barnabók um Gásir og hefur Brynhildur Þórarinsdóttir, margverðlaunaður barnabókarithöfundur og bæjarlistamaður Akureyrar 2006, tekið það spennandi verkefni að sér. Stefnt er að því að bókin verði tilbúin til útgáfu árið 2009. Næsta sumar nánar tiltekið 19. og 20. júlí mun miðaldakaupstaðurinn lifna við eins og undanfarin ár þegar innlent og erlent handverksfólk kynnir gestum og gangandi lífið á miðöldum. Það eru því margir spennandi hlutir sem ný sjálfseignarstofnun sér fram á að vinna með á komandi árum.
|
https://www.akureyri.is/is/frettir/thar-sem-fossarnir-falla-um-natturusyn-og-nytingu-fallvatna
|
?Þar sem fossarnir falla.? Um náttúrusýn og nýtingu fallvatna
Viðhorf til náttúru og vatnsfallsvirkjana á 20. öld er umfjöllun síðasta fyrirlesturs ársins á fimmtudagshlaðborði AkureyrarAkademíunnar en þá stígur Unnur Birna Karlsdóttir sagnfræðingur í pontu með erindi sem hún nefnir: „Þar sem fossarnir falla.“ Um náttúrusýn og nýtingu fallvatna. Hún veltir fyrir sér spurningunum:
Af hverju líkti Þorsteinn Erlingsson áformum Einars Benediktssonar um virkjun Dettifoss við svik Júdasar í Getsemane forðum?
Hvers vegna skrifaði Sigríður í Brattholti bréf til forseta Íslands?
Breytti sprenging stíflunnar í Miðkvísl gangi Laxárdeilunnar og hvaða táknræna sess hefur þessi atburður hlotið í sögunni?
Var Kárahnjúkavirkjun óumflýjanleg?
Getur vatnsaflsvirkjun verið rómantísk?
Hvaða sess skipar fossinn í íslenskri náttúrusýn?
Fyrirlesturinn verður á morgun klukkan 17.00 í húsnæði AkureyrarAkademíunnar í Húsmæðraskólanum Þórunnarstræti 99. Aðgangur er öllum opinn meðan húsrúm leyfir og að loknum umræðum eiga gestir von á aðventuglaðningi að hætti hússins.
|
https://www.akureyri.is/is/frettir/akureyri-maetir-grindavik-i-utsvari-annad-kvold
|
Akureyri mætir Grindavík í Útsvari annað kvöld
Lið Akureyringa mætir liði Grindavíkur í annari umferð spurningaþáttarins Útsvars annað kvöld, föstudaginn 14. desember. Liðið skipa sem fyrr Arnbjörg Hlíf Valsdóttir, Erlingur Sigurðarson og Pálmi Óskarsson sem sigruðu lið Árborgar eftirminnilega í fyrstu umferð 102-50. Grindavíkurliðið skipa Bergur Þór Ingólfsson, Rósa Baldursdóttir og Ásgeir Berg Matthíasson en þau sigruðu lið Borgarbyggðar 60-27 í fyrstu umferð. Það má því búast við harðri og skemmtilegri keppni.
Keppnin verður tekin upp í sjónvarpssal Ríkissjónvarpsins að Efstaleiti 1 í Reykjavík og eru Akureyringar og velunnarar hvattir til að mæta og hvetja liðið áfram. Hægt er að skrá sig til þátttöku á www.ruv.is/utsvar á þar til gerðu skráningarformi eða með því að hafa samband við Lovísu Árnadóttur með því að senda tölvupóst á netfangið [email protected]
Arnbjörg Hlíf Valsdóttir, Erlingur Sigurðarson og Pálmi Óskarsson
|
https://www.akureyri.is/is/frettir/folksfjolgun-a-akureyri
|
Fólksfjölgun á Akureyri
Íbúum Akureyrar hefur fjölgað um rúmlega 430 manns á tímabilinu 1. des. 2006 til 1. des. 2007 eða um 2,56% en þann 1. desember síðastliðinn voru íbúarnir 17.253 talsins. Þetta er samkvæmt bráðabirgðatölum frá Íbúaskrá Akureyrar.
Leita þarf aftur til ársins 1977 til að finna jafnmikla hlutfallslega fjölgun milli ára en þá fjölgaði Akureyringum um 2,80%. Jafnvel árið 2004 þegar Hríseyingar bættust við íbúatölu Akureyrar, var fjölgunin aðeins 2,50%. Meðaltalsfjölgun sl. 30 ár er um 1,3%.
Á þessum 12 mánuðum fæddist 261 barn en 103 Akureyringar létust. Fæddir umfram dána eru því 158.
Aðfluttir umfram brottflutta á síðasta ári voru hátt í 300 manns. Til suðvesturhorns landsins fluttu héðan um 60 manns umfram þá sem fluttu af því svæði til Akureyrar. Fólkstraumurinn til Akureyrar er hinsvegar úr öðrum byggðarlögum á landsbyggðinni en einnig hefur stór hópur komið frá útlöndum eða hátt í 100 manns umfram brottflutta til útlanda. Langstærsti hópurinn kemur frá Póllandi.
|
https://www.akureyri.is/is/frettir/jolamarkadur-i-ketilhusinu
|
Jólamarkaður í Ketilhúsinu
Glæsilegur jólamarkaður stendur nú sem hæst í Ketilhúsinu á Akureyri. Þar sýnir og selur norðlenskt handverksfólk ýmiskonar handverk og má sem dæmi nefna muni úr leir, gleri og roði, ýmiskonar prjónavörur, jólaskraut og skartgripi. Handverksfólkið kemur meðal annars frá Akureyri, Hrísey, Fjallabyggð og úr Aðaldalnum.
Ýmsar uppákomur verða meðan markaðurinn er opinn og má þar nefna að Kvennakórinn Emblu sem syngur jólasöngva og Stúf úr leiksýningunni „Þú ert nú meiri jólasveinninn“ sem ætlar að kíkja í heimsókn og spjalla við börnin.
Opnunartími Jólamarkaðarins er sem hér segir:
14.12 opið 16-21
15.12 opið 13-18
16.12 opið 13-18
Hluti af því fjölbreytta úrvali sem finna má á Jólamarkaðnum í Ketilhúsinu.
|
https://www.akureyri.is/is/frettir/kynbundinn-launamunur-adferdir-til-urbota
|
Kynbundinn launamunur - Aðferðir til úrbóta
Jafnréttisstofa í samstarfi við Evrópuár jafnra tækifæra og félagsmálaráðuneytið efnir til málþings um kynbundinn launamun og aðferðir til úrbóta, þann 17. desember kl. 12-13:15 á Hótel KEA.
Kynntar verða niðurstöður rannsóknar á kynbundnum launamun sem Jafnréttisstofa vann upp úr gögnum Hagstofu Íslands um atvinnutekjur þjóðarinnar. Í rannsókninni voru skoðaðar atvinnutekjur og heildartekjur kynjanna, eftir hjúskaparstöðu, aldri og búsetu. Einnig verða ræddar ólíkar aðferðir sem notaðar hafa verið til að vinna bug á þeim vanda sem kynbundinn launamunur er.
Katrín Björg Ríkarðsdóttir, framkvæmdastjóri samfélags- og mannréttindadeildar Akureyrarbæjar mun fjalla um nýlega launakönnun og endurskoðun á launakerfi Akureyrarbæjar. Síðan mun Ingibjörg Óðinsdóttir, forstöðumaður mannauðsviðs Skýrr fjalla um jafnréttisstarf hjá Skýrr. Að lokum verður samantekt og umræður.
Ráðstefnan er öllum opin og aðgangur er ókeypis. Léttar hádegisveitingar verða í boði.
Dagskrá:
12:00 Kristín Ástgeirsdóttir framkvæmdastýra Jafnréttisstofu setur fundinn
12:05 Tekjumunur karla og kvenna: Upplýsingar úr skattframtölum
Hjálmar G. Sigmarsson, sérfræðingur Jafnréttisstofu
12:25 Að snúa vörn í sókn – Tiltekt í launakerfi Akureyrarbæjar
Katrín Björg Ríkarðsdóttir, framkvæmdastjóri samfélags- og mannréttindadeildar Akureyrarbæjar
12:45 Tala minna – gera meira
Ingibjörg Óðinsdóttir, forstöðumaður mannauðssviðs Skýrr
13:05 Samantekt og umræður
|
https://www.akureyri.is/is/frettir/akureyrarbaer-styrkir-bjorgunarsveitina-sulur
|
Akureyrarbær styrkir björgunarsveitina Súlur
Sigrún Björk Jakobsdóttir, bæjarstjóri og Skúli Árnason, formaður björgunarsveitarinnar Súlna, skrifuðu í dag undir samning um stuðning bæjarins við björgunarsveitina til næstu fjögurra ára. Styrkurinn felst í árlegu framlagi og til viðbótar leggur Akureyrarbær fé til nauðsynlegra endurbóta og viðbyggingar á núverandi húsnæði Súlna.
Björgunarsveitirnar hafa um árabil verið styrktar af Akureyrarbæ og markar þessi samningur áframhald af því góða samstarfi. Sveitirnar hafa skipt hinn almenna borgara mikið í gegnum tíðina og íbúar á Akureyri leggja björgunarsveitunum gott lið á hverju ári með kaupum á flugeldum. Hin árlega flugeldasala, ein aðal tekjuöflun björgunarsveitanna, hefst 27. desember nk. og stendur fram yfir gamlársdag. Flugeldar verða einnig seldir á þrettándanum.
Við undirskrift samningsins í dag. F.v. Skúli Árnason, Sigrún Björk Jakobsdóttir og Leonard Birgisson.
|
Subsets and Splits
No community queries yet
The top public SQL queries from the community will appear here once available.